text:
Ok, hetta er kanska eitt sindur off-side, síðan eg ongantíð sjálv havi føtt (annað enn bussimenn og jólatrøll), men ja ja. Eg góðtaki væl, at fólk reklamera fyri sínum nýføðingi á facebook. Harragud, lova teimum. Í gomlum døgum (tá hendan var ung) gjørdi man tað sama í avísum. Nú sparir man í tað minsta porto. […]
Author Archive
Pet Hate vol. 93 februar, 2016
Pet Hate vol. 823 september, 2014
Í gjár brúkti Lieven mína tannbust.. For helviti, altso!
Got the blues – ella søgan um glætaða frisørin 3. dagur31 mars, 2014
Túee.. Hetta byrja at líkjast sum hár aftur. Mín næsta roynd ætlaði eg skuldi vera ein blandin av bakipulvur, sitrón og shampoo. Sá eitt youtube-tutorial-klipp við góðum ráðum. …tíbetur hugdi eg líka eftir kommentarum niðanfyri. Har var ein, sum við myrkastu banniorðum spurdi, hví í svartasta afrika tær ikki ávaraðu, at blandingin brendi hárbotnin í […]
Got the blues – ella søgan um glætaða frisørin 2. dagur27 mars, 2014
Eg fari sjálvandi ikki bara at geva upp. Eg kann saaaktans fiksað hettarher, sodannarhar. Eg haldi ikki at Gomul føroysk heimaráð sigur nakað um blágrønt hár, so í dag havi eg googlað. Akut-emergency hjálp til mítt pena, pena hár. Vit byrja í lætta endanum: ting, sum eg liggi inni við. Mín fyrsta roynd: […]
Got the blues – ella søgan um glætaða frisørin 1. dagur27 mars, 2014
Aaah, for fuck’s sake! Treiska eg. Síðst, eg var til frisør, var tá eg fekk studentaskúlaprógv. Sjálvt um tað alment ikki kann vera meir enn 3-4 ár síðan, kann eg tó viðmerkja, at tað nokk er líííka eru + nøkur ár.. Men ja. Eg kann ikki ordiliga ganga við til at gjalda 100-tals pengar og […]
Ljóðar av himni einglaljóð. …ella var tað hatta battarídrivna, blinkandi plastiktræið í havanum hjá grannanum…19 desember, 2013
Haha. Fann hetta; skrivað til okkurt blað ella okkurt í 2006 (!) Nú ein dagin fekk eg eina kenslu, sum eg langt síðan hevði gloymt at eg kundi fáa. Fullstendiga óvæntað og faktiskt rættiliga í ótíð. Tað var einaferð síðst í oktober, eg hevði verið úti í tí heldur køliga heystveðrinum og kom inn til […]
Pet Hate Vol 71 desember, 2013
Windows 8 Eg skal viðganga, at eg buuurdi nokk verið meira tilvitað um hesa nýggja stýrisskipanina áðrenn… Men jaja. Eg varð noydd at keypa nýggja teldu í huj og hast, og fann eina feita til øgiliga sámuligan prís. Yey. So at kanna, hvat nýtt og fancy Microftararnir høvdu funnið uppá hesuferð. …ein versiónsuppdatering plagar at […]
Pet Hate Vol. 627 november, 2013
Súkkliiiiir!! Ella nei, súkklistar! Egentliga er tað fantastiskt. At innrætta ein heilan stórbý til súkklur. Og at fólk eisini nýta hendan møguleikan. Eitt stórt plus fyri eini grønari og meiri praktiskari verð. Men! At vera til gongu í Keypmannahavn er sgu’ lívsetandifarligt. Sum lítil lærdi man at hyggja væl báðar vegir eftir bilum, áðrenn man […]
Frostfelt: Konsertuppliving á bygd í Danmark27 november, 2013
Umleið 1 ára grein eg fann. Áður prentað í Gratisavísini Frostfelt við Líggjas Olsen og Sakaris Emil Joensen á odda á konsertrundferð í eystur-Danmark í januar, fekk eg við. Sakin. Nordisk 2013 æt tiltakið, og saman við trimum øðrum bólkum skuldu teir spæla á 8 ymiskum mentanarhúsum. Sindur yvirraskandi var Keypmannhavn ikki inkluderað. Helt eg. […]
Samrøða: Frostfelt27 november, 2013
Eftir eina deiliga mettandi uppliving í Baltoppinum togaði eg so høvuðsmenninar í Frostfelt, Líggjas og Sakaris, yvir í ein krók at takka fyri góða konsert og fyri at tráðspyrja eitt sindur. Hvussu bar tað til, at Frostfelt var við á hesari konsertrundferðini? Líggjas: ”Fyriskiparin av tiltakinum var faktiskt á G! við tí endamáli at finna […]


c: text/html

text:
3. mars 2011Nr. 19
Kunngerð um útbúgving til sjúkrarøktarfrøðing (B.Sc.Cur)
Við heimild í § 2, stk. 2, § 6, stk. 4 og § 7 í løgtingslóg nr. 2 frá 22. januar 2003 um útbúgving av sjúkrarøktarfrøðingum verður ásett:
Kapittul 1
§ 1. Útbúgvingin er ásett at vera 4 lestrarársverk ella 240 ECTS námsstig (European Credit Transfer System námsstig). Eitt lestrarársverk er arbeiðið hjá einum fulltíðarlesandi í 1 ár. Eitt lestrarársverk svarar til 60 ECTS námsstig.
Stk. 2. Útbúgvingin er býtt í lestrarhálvur og eindir. Hvør lestrarhálva er 18-24 vikur. Lestrarhálvurnar eru býttar í eindir. Ein eind kann vera ástøðilig ella klinisk ella ein samanseting av báðum. Í hvørjari eind verður lesandi mettur, um hann hevur staðið lærumálini fyri ávísu eindina.
§ 2. Bachelorútbúgvingin í sjúkrarøktarfrøði gevur rætt til heitið baccalaureus scientiarum curationes stytt B.Sc.Cur., enska heitið er Bachelor of Science (BSc) in Nursing.
Stk. 2. Eftir lokið prógv hevur lesandi rætt til løggilding sum sjúkrarøktarfrøðingur sbrt. kongelig anordning nr. 353 af 21.12.1959, hvorved lov om sygeplejersker sættes i kraft på Færøerne, som senest ændret ved kongelig anordning nr. 217 af april 1988.
Kapittul 2
Upptøka
§ 3. Fróðskaparsetur Føroya kunnger nær umsóknarfreistin er. Umsóknarfreistin er í minsta lagi 2 mánaðir, áðrenn lesturin byrjar.
Stk. 2. Fróðskaparsetur Føroya útflýggjar umsóknarblað. Umsóknarblaðið skal latast Fróðskaparsetrinum saman við skjalprógvum fyri atgongugrundarlagnum.
Stk. 3. Umsøkjari skal hava svar upp á umsókn í seinasta lagi ein mánað fyri lestrarbyrjan. Umsøkjari, sum verður upptikin, skal innan eina av rektaranum ásetta freist vátta, at hann tekur við tilboðnum.
§ 4. Rektarin setir eina ráðgevandi upptøkunevnd at viðgera innkomnar umsóknir og at lata rektaranum tilmæli um upptøku av umsøkjarum.
Stk. 2. Rektarin orðar mannagongd fyri arbeiðið hjá upptøkunevndini, herundir hvussu farast skal fram, tá mett verður um avriksflutning, javnvirðismeting o.a.
§ 5. Tá ið lesandi úr øðrum sjúkrarøktarfrøðiskúla verður upptikin, avger rektarin eftir tilmæli frá nevndini sambært § 4, hvørja eind á skúlanum viðkomandi skal ganga á.
Stk. 2. Rektarin kann gera av, eftir tilmæli frá nevndini, at útbúgvingarpartar, sum ein lesandi hevur staðið við eina aðra framhaldsútbúgving, heilt ella lutvíst kunnu koma í staðin fyri samsvarandi útbúgvingarpartar eftir hesi kunngerð.
§ 6. Rektarin ger samstundis við vanligu upptøkuna ein bíðilista, ið er galdandi fyri verandi lestrarár. Bíðilistin er grundaður á sama førleikametingarstøði sum við upptøku.
Stk. 2. Um so er, at ein umsøkjari, sum stendur á bíðilista, ikki innan eina freist, ið er ásett av rektaranum, tekur við tilboði um upptøku, fellur rætturin til upptøkuplássið burtur.
Kapittul 3
Fakligt innihald og skipan
§ 7. Útbúgvingin er granskingargrundað, og fakliga innihaldið í útbúgvingini verður grundað á kunnskap frá sjúkrarøktarfakinum í samanhangi við heilsu-, náttúru-, samfelags- og hugvísindalig fak. Útbúgvingin verður løgd til rættis við støði í einari grundleggjandi vísindaástøðiligari fatan, sum gevur førleika at kanna ástøði, hugtøk og háttaløg frá sjúkrarøktarfakinum og øðrum fakum, sum skulu brúkast til at lýsa, greiða frá, greina og meta um tey serligu vandamál, fyribrigdi og samanhang, sum sjúkrarøktarfrøðingar arbeiða við og í.
Stk. 2. Fyri at tryggja sínámillum ávirkan og samband millum ástøðiligu og klinisku undirvísingina, verður útbúgvingin løgd til rættis í mun til høvuðspartarnar av virkisøkinum hjá sjúkrarøktini.
Stk. 3. Ástøðiliga og kliniska undirvísingin í fakøkjunum skal til eina og hvørja tíð tryggja samanspæl millum virði og kunnskap í útbúgvingini og yrkinum og samstundis tryggja, at vitanarstøðið í útbúgvingini støðugt er grundað á nýggjastu vitanina og menningina innan yrkið.
Stk. 4. Í útbúgvingini skulu vera lestrarhættir, sum stuðla menningini av førleika í mun til læring, sjálvstøðu og samarbeiði og til at skapa fakliga endurnýggjan.
Stk. 5. Útbúgvingin verður løgd til rættis soleiðis, at hon lýkur tær útbúgvingartreytir, sum settar verða í ES-londum fyri løggilding sum sjúkrarøktarfrøðingur.
§ 8. Í útbúgvingini kunnu tvørfakligir og tvøryrkisligir partar verða tiknir við bæði í ta ástøðiligu og klinisku undirvísingina. Tvørfakligir og tvøryrkisligir partar skulu leggjast til rættis í samstarvi við teir samarbeiðspartar, sum eru viðkomandi fyri yrkisbólkin.
§ 9. Undirvísing í umhvørvisligum spurdómum og í samanspælinum millum ymiskar mentanir verður tikin við í útbúgvingina í tann mun, tað er viðkomandi fyri fakøkið. Útbúgvingin skal harumframt verða við til at stimbra persónligu menningina hjá lesandi og menna hansara áhuga fyri og evni til at vera virkin í einum fólkaræðisligum samfelag.
§ 10. Útbúgvingin fevnir um samanlagt 240 ECTS námsstig við ástøðiligari og kliniskari undirvísing. Ástøðiligi undirvísingarparturin svarar til 150 ECTS námsstig, og kliniski undirvísingarparturin svarar til 90 ECTS námsstig.
Stk. 2. Í útbúgvingini er ein valfríur partur, sum svarar til 10 ECTS námsstig.
Stk 3. Bachelorritgerðin telur 20 ECTS námsstig. Í ritgerðini verður ein sjálvvaldur spurdómur viðgjørdur við evni úr kliniskari sjúkrarøkt og við nýtslu av vísindaligum ástøði og háttalagi.
Kapittul 4
Klinisk undirvísing
§ 11. Endamálið við klinisku undirvísingini er, at lesandi, við venjing av grundleggjandi førleikum, hevur ábyrgd av at ogna sær fakligt hegni og venur evnini at meta um, taka vælgrundaðar avgerðir og útinna dygdargóða sjúkrarøkt við støði í nýggjastu vitanini. Fyri at tryggja, at útbúgvingin er grundað á yrki og yrkisroyndir, verður kliniska undirvísingin løgd til rættis við samanhangi millum ástøðiligan og kliniskan kunnleika.
Stk. 2. Kliniska undirvísingin, sum telur 90 ECTS námsstig, fer fram í venjingarstovu og á góðkendum kliniskum undirvísingarstøðum og verður løgd til rættis við støði í møguleikunum á staðnum. Tað er álagt tí kliniska undirvísingarstaðnum at gera eina lýsing av tí klinisku undirvísingarætlanini, sum er í tráð við námsskipanina. Skúlin skal góðkenna lýsingina.
Stk. 3. Í klinisku undirvísingini verður dentur lagdur á upplivingar menniskjans, tess kor og atburð í sambandi við heilsu og sjúku. Somuleiðis verður dentur lagdur á sjúkrarøktartørv, sjúkrarøktartænastu og úrslit, samvirkan millum sjúkling og sjúkrarøktarfrøðing, fakligu og persónligu menningina hjá lesandi og á tvørfakligt og tvøryrkisligt samarbeiði og samarbeiði millum øki.
§ 12. Klinisk útbúgvingarskeið í kliniska útbúgvingarpartinum verða ásett í námsskipan. Av teimum tilsamans 90 ECTS námsstigunum í kliniska útbúgvingarpartinum skulu 60 ECTS námsstig metast við próvtøku.
Stk. 2. Endamálið við klinisku próvtøkuni er at meta, um lesandi hevur førleikar, sum svara til málini fyri ávísu klinisku undirvísingina. Klinisk próvtøka verður mett staðið/ikki staðið og fer fram á kliniska útbúgvingarplássinum sambært reglum ásettum í námsskipanini.
Kapittul 5
Samstarv millum Sjúkrarøktarfrøðiskúlan og klinisk útbúgvingarstað
§ 13. Sjúkrarøktarfrøðiskúlin og kliniska útbúgvingarstaðið samstarva við tí fyri eyga, at samanhangur er millum ástøðiligu og klinisku undirvísingina og fyri at tryggja, at lesandi ognar sær kliniskar førleikar. Sjúkrarøktarfrøðiskúlin hevur ábyrgd av at byrja samstarvið, og báðir partar hava ábyrgdina av at halda tað viðlíka.
Kapittul 6
Próvdøming
Endamál
§ 14. Endamálið við próvtøkum er at meta, um førleikarnir hjá lesandi eru í samsvari við tey mál og krøv, sum eru ásett fyri útbúgvingina í kunngerðini, námsskipanini o.ø.
§ 15. Teir førleikar, sum lesandi hevur ognað sær í útbúgvingini, verða prógvaðir við próvtøkum, íroknað próvdøming av bachelorritgerð.
Stk. 2. Útbúgvingartættir, sum innihaldsliga ella arbeiðsliga loyva tað, kunnu heilt ella lutvíst prógvast við skjalprógvaðari luttøku í undirvísing og royndum, og verða í próvbókini skrásett sum staðin.
§ 16. Próvtøkumálið er føroyskt. Við próvtøkur, sum ikki hava til endamáls at prógva kunnleika um føroyskt mál, kann verða vikið frá hesi áseting.
Stk. 2. Fróðskaparsetrið kann bjóða lesandi við niðursettum likamligum ella sálarligum virkisførleika, lesandi við øðrum móðurmáli enn føroyskum og lesandi við samsvarandi trupulleikum, serligar próvtøkutreytir í teimum førum, tá ið mett verður, at hetta er neyðugt til tess at javnseta hesi við onnur lesandi. Tað er ein treyt, at hesi tilboð ikki lækka støðið á próvtøkuni.
§ 17. Munnlig próvtøka er almenn.
Stk. 2. Við munnliga próvtøku kann dekanurin avmarka atgongdina til próvtøkuhølini vegna plásstrot ella órógv í sambandi við próvtøkuna. Dekanurin kann somuleiðis gera frávik frá stk. 1, um mett verður, at serligar umstøður tala fyri tí.
Lærari og próvdómari
§ 18. Fyri at gerast próvdómari, skal viðkomandi vera lærari ella vísindafólk frá hægri lærustovni ella granskingarstovni við kravdum fakligum førleika.
Stk. 2. Próvdómari er annaðhvørt innanseturs- ella uttanseturs próvdómari. Innanseturs próvdómari er lærari á Fróðskaparsetrinum við minst eitt ára starvsaldri. Kliniski parturin av útbúgvingini er tó undantikin hesum kravi.
Stk. 3. Fróðskaparsetrið ásetir innanhýsis mannagongd um góðkenning av uttanseturspróvdómara.
§ 19. Lærarin og próvdómarin skulu í felag tryggja at:
1) krøvini til eina próvtøku, munnliga ella skrivliga, eru í samsvari við endamálið í kunngerðum, námsskipanum og skeiðslýsingum,
2) próvtøkan fer fram sambært galdandi reglum,
3) lesandi fáa einsháttaða og rættvísa viðferð, og
4) avrikini fáa álítandi próvdøming, ið er í samsvari við reglur um próvtalagávu.
Stk. 2. Próvdómarin skal undir próvdømingini gera skrivligar viðmerkingar um grundarlagið fyri próvdømingini og próvtalinum. Viðmerkingarnar skulu seinni kunna brúkast sum grundarlag undir meting próvdómarans í møguligari kæru. Viðmerkingarnar skulu goymast í 1 ár.
§ 20. Próvtøkuspurningin ger lærarin, sum hevur undirvíst. Próvdómarin skal góðkenna próvtøkuspurningin.
Stk. 2. Verður undir ella eftir próvtøkuna gjørt vart við álvarsamt mistak ella vantandi upplýsingar í próvtøkuuppgávuni, skal beinanvegin verða boðað dekaninum frá. Lærari og/ella próvdómari gera tilmæli um, hvussu bøtast kann um skeivleikan.
Stk. 3. Eftir tilmæli frá próvdómara og/ella lærara kann rektarin í tílíkum føri strika próvtøkuna og skipa fyri serligari endurpróvtøku.
Próvtøka
§ 21. Próvtøka er annaðhvørt innanseturs ella uttanseturs próvtøka. Námsskipanin tilskilar, hvør próvtøka talan er um.
Stk. 2. Minst helvtin av útbúgvingini mett í námsstigum, skal próvdømast við uttanseturs próvtøku. Kliniski parturin av útbúgvingini er tó undantikin hesum kravi.
Stk. 3. Bachelorritgerð skal próvdømast við uttanseturs próvtøku.
§ 22. Í minsta lagi helvtin av ástøðiliga partinum av útbúgvingini, mett í ECTS námsstigum, skal verða skjalprógvað við uttanseturs próvtøku. Námsskipanin ásetir, nær innanseturs og uttanseturs próvtøkur verða.
Stk. 2. Próvtøkurnar skulu verða lagdar til rættis sum einstaklingspróvtøkur. Í námsskipanini kann tó vera ásett, at ávísar próvtøkur verða lagdar til rættis sum bólkapróvtøkur, har fleiri lesandi verða próvdømd fyri felags avrik. Avrikini skulu tó eyðmerkjast og próvdømast hvørt sær.
§ 23. Fyri at kunna halda fram í útbúgvingini, skal lesandi við endan av 2. lestrarhálvu eftir lestrarbyrjan fara upp til tær próvtøkur, sum eru ásettar í námsskipanini við endan av 2. lestrarhálvu.
Stk. 2. Lesandi skal hava staðið próvtøkurnar sbrt. stk. 1, áðrenn 4. lestrarhálva aftan á lestrarbyrjan er lokin, fyri at kunna halda fram við útbúgvingini.
Stk. 3. Lesandi skal hava luttikið í øllum uppgávum, royndum og próvtøkum, sum liggja frammanundan uttanseturs próvtøku, áðrenn próvtøkan kann avgreiðast.
Stk. 4. Lesandi skal hava staðið tær innanseturs og uttanseturs próvtøkur, sum eru í 3 teimum fyrstu lestrarárunum, áðrenn farið verður undir bachelorritgerðararbeiðið.
Bachelorritgerð
§ 24. Bachelorritgerð er vanliga einstaklingsavrik, men kann eftir reglum, sum rektarin ásetir, avrikast av fleiri lesandi í felag. Avrikini skulu eyðmerkjast og próvdømast hvørt sær.
Stk. 2. Bachelorritgerðin verður mett við uttanseturs próvtøku og skal verða mett staðin av vegleiðara, áðrenn munnligu próvhoyringina ella framløguna av ritgerðini.
Stk. 3. Eitt samlað próvtal verður givið fyri tað skrivliga arbeiðið og próvhoyringina ella framløguna. Í uppgávukravinum skal verða lýst, hvussu nógv hvør partur vigar í metingini.
Próvtalsgáva
§ 25. Galdandi próvtalsstigi ella dømingin staðið/ikki staðið verður nýtt við próvdøming.
Stk. 2. Próvtøkan er staðin, sambært minstamarki fyri at vera staðin eftir galdandi próvtalsstiga ella próvdømingini staðið. Hvør próvtøka skal vera staðin fyri seg.
Stk. 3. Í námsskipanini kann vera ásett, at ein samanseting av próvtøkum verður staðin sum ein próvtøka. Í hesum føri skal miðalpróvtalið fyri at standa próvtøkuna vera sambært minstamarki fyri at vera staðin í galdandi próvtalsstiga.
§ 26. Dømingin staðið/ikki staðið kann í mesta lagi verða nýtt til próvtøkur, sum svara til 1/3 av útbúgvingini, roknað í námsstigum. Hetta er kortini hvørki galdandi fyri kliniskar próvtøkur og starvsvenjing, ella tá ið talan er um avriksflutning.
Stk. 2. Bachelorritgerðin verður próvdømd eftir galdandi próvtalsstiga.
§ 27. Kann próvtal ikki latast beint eftir próvtøkuna, ásetir rektarin freist fyri, nær próvtalið í seinasta lagi skal vera givið. Freistin skal verða kunngjørd teimum lesandi undan próvtøkuni.
Lestrarvirkni og ásetingar í sambandi við próvtøku
§ 28. Fyri at verða roknaður sum lestrarvirkin, skal lesandi fara upp til próvtøku við fyrsta próvtøkuhøvi.
Stk. 2. Um lesandi vegna sjúku ella av øðrum váttaðum lógligum forfalli er forðaður í at møta til próvtøku, skal hann hava møguleika at fara upp aftur til próvtøku skjótast til ber ella í seinasta lagi í næsta próvtøkuskeiði.
§ 29. Fróðskaparsetrið skal kunna lesandi um:
1) Próvtøkureglur.
2) Reglur í sambandi við sjúku.
3) Serligar próvtøkureglur í einstøku lærugreinunum.
4) Avleiðingarnar av ikki at fylgja reglum um próvtøku.
§ 30. Lesandi hevur í mesta lagi høvi at fara tríggjar ferðir til somu próvtøku. Rektarin kann eftir skrivligari og grundgivnari umsókn geva loyvi til at fara til somu próvtøku fjórðu ferð, um rektarin metir, at serligar umstøður tala fyri hesum.
Stk. 2. Lesandi hevur í mesta lagi høvi til at fara tríggjar ferðir til próvtøku í sama kliniska skeiði.
§ 31. Í námsskipanini kann tað verða kravt, at øll lesandi fara upp til próvtøku við fyrsta próvtøkuhøvi. Har tað ikki er kravt, skal tíðarfreist verða ásett fyri innskriving og afturtøku av innskriving. Um afturtøkan ikki er rættstundis, verður próvtøkan at telja sum ein próvtøka. Hetta er tó ikki galdandi, um viðkomandi ikki fær møtt til próvtøku vegna sjúku ella annað lógligt forfall sambært § 28 stk. 2.
Stk. 2. Tá serligar umstøður gera seg galdandi, kann rektarin eftir skrivligari umsókn gera frávik frá tíðarfreistunum í stk. 1.
§ 32. Lesandi verður burturvístur frá próvtøku, um hann:
1) undir próvtøku útvegar sær sjálvum ella øðrum hjálp, sum ikki er loyvd,
2) hevur við sær amboð, ið ikki eru loyvd til ta ávísu próvtøkuna,
3) gevur arbeiði hjá øðrum út fyri sítt egna, ella
4) á annan hátt roynir at svika.
Stk. 2. Er illgruni um svik sambært stk. 1, skal boðast frá hesum til dekanin. Verður illgrunin váttaður, ger rektarin av, um próvtøkan skal strikast og próvtalið falla burtur hjá viðkomandi, ið hevur svikað. Próvtøkan telur kortini sum próvtøka.
Stk. 3. Rektarin kann í álvarsomum føri vísa lesandi burtur í eina ella fleiri lestrarhálvur. Í slíkum føri verður skrivlig ávaring givin um, at verður svikað aftur, kann tað hava við sær varandi burturvísing.
Námsskipan
§ 33. Rektarin ásetir nærri reglur um útbúgvingina í námsskipan.
Stk. 2. Námsskipanin skal hava reglur um royndir og próvtøkur og um:
1) Innihald og stødd í ECTS námsstigum í einstøku fakunum, fakøkjunum og eindunum í útbúgvingini. Lýsing av høvuðspørtunum í virkisøkinum,
2) Innihald, stødd í ECTS-stigum, staðseting og tilrættisleggjan av tí klinisku undirvísingini, íroknað kravda luttøku í klinisku undirvísingini,
3) Karmar og skipan av valfríum parti,
4) Undirvísingar- og arbeiðshættir í útbúgvingini, íroknað KT í undirvísingini,
5) Bachelorritgerð,
6) Royndar og próvtøkuhættir og staðseting av royndum og próvtøkum,
7) Krøv til góðkenning av kliniskum undirvísingarstøðum,
8) Samstarv millum Sjúkrarøktarfrøðiskúlan og klinisku útbúgvingarstøðini,
9) Eindar- og faklýsingar,
10) Altjóða útbúgvingarmøguleikar, skiftislesnað,
11) Luttøkuskyldu,
12) Góðskriving,
13) Starvsvenjing,
14) Undantøk.
§ 34. Tá ið námsskipanin verður gjørd, og tá ið munandi broytingar skulu gerast í henni, taka umboð fyri tey lesandi og umboð fyri tey klinisku undirvísingarstøðini lut í arbeiðinum. Námsskipanin og munandi broytingar í henni koma í gildi við byrjanina av lestrarárinum.
Stk. 2. Áðrenn námsskipan verður staðfest, og um munandi broytingar verða gjørdar í henni, skal stýrið fyri Fróðskaparsetrið góðkenna hana. Heilsuverkið, Nærverkið, Mentamálaráðið og løggildingarmyndugleikin skulu hoyrast.
Stk. 3. Rektarin kann, har rektarin metir, at serlig viðurskifti gera seg galdandi, gera undantak frá teimum reglum í námsskipanini, sum eru ásettar av Fróðskaparsetrinum.
Stk. 4. Galdandi námsskipan verður kunngjørd á heimasíðu Fróðskaparsetursins.
Prógv
§ 35. Fróðskaparsetrið skrivar út prógv fyri útbúgvingina. Á próvnum skal standa:
1) Navn útbúgvingarstovnsins á føroyskum og enskum.
2) Navn og føðingardagur hjá viðkomandi, sum hevur staðið útbúgvingina.
3) Heitið, sum útbúgvingin gevur rætt til á føroyskum og á enskum.
4) Heimildin fyri útbúgvingini.
Rektarin á Fróðskaparsetrinum og dekanurin fyri Sjúkrarøktarfrøði útbúgvingina skriva undir prógvið.
Stk. 2. Aftur at próvnum skal fylgja próvtalayvirlit á føroyskum og enskum, ið fevnir um:
1) Próvtøkuúrslit,
2) royndir og skeið, sum eru staðin,
3) møgulig flutt avrik frá øðrum útbúgvingarstovnum.
Fyrisitingarstjórin á Fróðskaparsetrinum skrivar undir próvtalayvirlitið.
Stk. 3. Sum fylgiskjal til prógvið letur Fróðskaparsetrið eitt Diploma Supplement á enskum, sum samsvarar við ásetingarnar hjá ES-kommissjónini, Evroparáðnum og UNESCO/CEPES.
Stk. 4. Lesandi, sum gevst í útbúgvingartíðini, hevur rætt til váttan fyri tær próvtøkur, ið hann hevur staðið.
Kapittul 8
Kærur
§ 36. Kærur um avgerðir í sambandi við próvtøku sambært hesi kunngerð skulu latast Fróðskaparsetrinum skrivliga við grundgevingum.
Stk. 2. Kærufreistin er 4 vikur frá tí, at lesandi hevur fingið avgerðina at vita. Í undantaksføri kann rektarin víkja frá tíðarfreistini.
Stk. 3. Kærast kann ikki um metingina í kliniskum útbúgvingarparti.
Stk. 4. Kærast kann ikki um avgerðina hjá Fróðskaparsetrinum sambært §§ 3, 5 stk. 2, 6, 16, 17 stk. 2, 30 og 32.
§ 37. Um kært verður um:
1) próvtøkugrundarlagið, tað er próvtøkuspurning, uppgávur ella tílíkt, í mun til pensum,
2) próvtøkugongdina ella
3) próvdømingina
leggur dekanurin kæruna fyri læraran og próvdómaran til viðmerkingar og tilmæli.
Stk. 2. Dekanurin tekur avgerð í kærumálum sbrt. stk. 1, og niðurstøðan kann vera at:
1) umdøming,
2) bjóða endurpróvtøku, ella
3) kæran verður víst aftur.
Við umdøming og við endurpróvtøku skulu nýggir próvdómarar verða settir at døma avrikið.
Stk. 3. Verður niðurstøðan umdøming ella endurpróvtøka endar málið her.
§ 38. Vísir dekanurin kæruni aftur, kann kærast skrivliga til rektaran á Fróðskaparsetrinum, sum setir eina kærunevnd í hvørjum einstøkum føri at taka avgerð í málinum. Kærufreistin er 2 vikur frá tí, at dekanurin hevur tikið avgerðina.
Stk. 2. Kærunevndin verður mannað við tveimum góðkendum uttanseturs próvdómarum. Ber hetta ikki til, verður nevndin mannað við uttanseturs próvdómarum, tilnevndum til høvi. Rektarin tilnevnir formannin.
§ 39. Kærunevndin kann:
1) góðkenna próvtalið, hækka ella lækka próvtalið ella broyta ikki staðið til staðið ella øvugt,
2) avgera, at umdøming verður við nýggjum próvdómarum,
3) bjóða endurpróvtøku við nýggjum próvdómarum, ella
4) vísa kæruni aftur.
Stk. 2. Avgerð verður tikin við atkvøðugreiðslu. Stendur á jøvnum, er atkvøða formansins avgerandi.
Stk. 3. Lesandi kann halda fram við útbúgvingini, meðan kæran verður viðgjørd, tó ikki í teimum førum, har henda kunngerð ella námsskipanin áseta annað.
Stk. 4. Avgerð kærunevndarinnar er endalig.
Kapittul 9
Aðrar reglur
§ 40. Útbúgvingin skal vera lokin í seinasta lagi 6 ár eftir, at hon er byrjað. Rektarin kann, har serlig viðurskifti gera seg galdandi, gera undantøk frá hesi reglu.
§ 41. Landsstýrismaðurin kann góðkenna frávik frá kunngerðini í sambandi við royndar- og menningarvirksemi. Samstundis verður ásett, hvussu leingi royndin skal vara, og hvussu royndarfrágreiðingin skal verða tilevnað.
Kapittul 10
Gildiskoma
§ 42. Henda kunngerð kemur í gildi dagin eftir, at hon er kunngjørd, og hevur virknað fyri lesandi, sum byrjað hava útbúgvingina tann 1. september 2010 ella seinni.
Stk. 2. Samstundis fara úr gildi kunngerð nr. 123 frá 22. desember 2006 um útbúgving av sjúkrarøktarfrøðingum og kunngerð nr. 62 frá 23. apríl 2003 um próvtøku við útbúgvingina av sjúkrarøktarfrøðingum, tó soleiðis at lesandi, sum eru byrjað lesturin fyri 1. september 2010, gera seg lidnan við útbúgvingina sambært hesum kunngerðum.
Mentamálaráðið, 3. mars 2011
Helena Dam á Neystabø (sign.)
landsstýriskvinna
/ Leivur Harryson (sign.)

robotstxt: allowed

filter: keep


text:
#MeToo hevði eisini sína ávirkan á filmsverðina í norðanlondum. Danski filmsframleiðarin, Peter Aalbæk, ið eisini er kendur fyri at vera handan filmsframleiðslufelagið, Zentropa, bleiv lagdur undir eina rúgvu av ákærum fyri kynsliga lødda happing, eyðmýking og ágang og fyri at skapa eitt ótrygt umhvørvi fyri, serliga, praktikantar á Zentropa.
Níggju kvinnur traðkaðu fram fyri blaðnum, Politiken, og greiddu frá sínum søgum um at hava starvast á Zentropa. Tað snúði seg bæði um at revsingar á Zentropa vóru útbreiddar, og ein kundi velja ímillum at blíva flongdur av Aalbæk sjálvum, ella at skula fara út til trøðna hjá honum at annaðhvørt fóðra ella koppseta svín hansara. Søgur vóru eisini ið greiddu frá, at man bleiv pressaður til at svimja nakin í svimjihylinum hjá felagnum.
Søgurnar vakti ans og sendu nógvan kritikk móti Peter Aalbæk. Somikið nógvan, at Aalbæk hevur hildið seg burtur frá arbeiðsplássinum síðan november mánaða í fjør.
Men nú ætlar hann sær aftur til arbeiðis.
Danska arbeiðseftirlitið hevur gjørt kanningar av Zentropa og arbeiðsmentanini, ið hoyrir til felagið. Tey eru komin til ta niðurstøðu, eru ikki nakrir trupulleikar á Zentropa, ið hava við arbeiðsumhvørvi at gera.
Arbeiðseftirlitið hevur tó snikkað saman eina vegleiðing til Zentropa, ið skal minka um kynsligan ágang á arbeiðsplássinum.
Lítillátni heimstónleikarin
Ungi gøtumaðurin Ólavur Jákupsson hevur seinastu árini ferðast kring allan heim og spælt konsertir


text:
Í veruleikanum er eg ein 'Tummas'.
Í kristnum og bíbilskum týdningi, er tað ein sum ivast og slett ikki er opin. Hetta er kanska tí at trúarverju liggur í mínum lyndi, tí eg skal nemliga hava 'evidence' fyri øllum.
Eg havi sjálvandi ivast um Gud, í mínum lívið onkuntíð, eg havi eisini ivast um religión, Bíbliuna og alt møguligt annað.
Á sama hátt hevur lesnaður og skúlagongd tiltíðir volt mær iva. Men hetta skal eisini takast sum ein positivur hugburður, tí eins og eg haldi tað verða uppá sítt pláss, at lærarin sáar iva um mína heimsmynd og áskoðan, so vóni eg samstundis at hesin má vænta og verða jaligur fyri, at eg loyvi mær ivast, bæði hann ella hana sum lærara, hansara ella hennara førleikar, samstundis sum eg ivast um tað vegleiðing hesin gevur okkum.
Hetta kann sjálvandi eisini yvirførast til kjakið innan vísind og menningarlæruna. Men tá tykist tað sum um ein ikki hevur loyvi at ivast, tað verður rokna av einum, at ein má og skal lata flóta við streyminum. Ein skal møguliga enntá inndoktrinerast, fyri at ein ikki skal heysta avleiðingarnar.
Í 2008 kom dokumentariski filmurin ‘Expelled: No Intelligence Allowed’ út á marknaðin. Innihaldið er ein roynd at grundgeva fyri ‘Intelligent design’ og samstundis at sáa iva um menningarlæruna.
Filmurin hevur sjálvsagt verði avbera nógv kritiseraður og demoniseraður. Eg yvirdrívi neyvan tá eg sigi, at bæði framleiðslan, og filmurin sjálvur eru av bæði amatørum og serkønum kritikkarum vorðin útpensla, sum eitt serstakt ‘case-study’, dømi uppá eitt óvísindaligt og óerligt avrik.
Somuleiðis verða tey sum antin dáma ella sitera filmin, sjálvandi rokna at verða bæði býtt og at meta heilt til grin fyri almenninginum. Hendan propaganda demonisering tók heldur ikki langa tíð at náa til máls.
Eg eri samdur at kritikkur er týdningarmikil og ivaleyst hevur filmurin sínar feilir, men so kann ein spyrja um nøkur dokumentarisk sending kann sigast at verða feilfríð? Enntá sendingin ‘Mosque Undercover’ hjá Dispatches (ein sending sum var hart tiltrongd og sum eg gjarna vildi tikið fult undir við) var langt í frá feilfri.
Ivaleyst var tað eisini eitt motiv og bias aftanfyri filmin ‘Expelled’, men hvør vísindamaður og hvør granskari kann siga seg undan bias, helling og fordómum? Eru vit veruliga før fyri at avnokta, at nógv vísindafólk, eru av tí avgjørdu áskoðan, at skuldi ‘ID’ vunnið slagið, so hevði samfelag okkara møguliga verið yvirført aftur til umstøðurnar í døpru miðøldina (ella soleiðis ljóðar pástandurin)?
Hvør skuldi tí ikki sagt, at um lygn og falskan kunnu bjarga samfelag okkara, so er sannleikin ikki kærkomin? Og so kann ‘follow the evidence wherever it leads’ hugburðurin bara sleppa sær av hundin og til.
Hetta í sær sjálvum vísir ikki ID aftur, men slíkur hugburður kann sjálvandi nýtast í tí argumentering, at vísindin kann stýrast av motivum einstaklinga og harvið fjøldini, sum hava eitt hvørt til endamáls.
Ein slíkur avgjørdur pástandur frá mínari síðu hevði tó ikki verði rættur og heldur verði at meta sum ørðskapur, men tað útilukkar nú heldur ikki møguleikan.
Ein kundi sjálvandi sagt at tað er ‘semja’ (consensus) millum fleiritalið av vísindaligu serfrøðingunum, men havi eg lært nakað av 7 ára søguligari gransking innan bíbliukritikki, so er tað ein tendensur millum serfrøðingar bara at uppáhalda ávísar pástandir, sum bara nakrir einstakir hava gjørt sær ómak at útdjúpa seg í, og enntá millum hesar einstøku er hvørki ‘consensus’ um detaljur ella niðurstøðu. Eg spyrji tí meg sjálvan, er hetta sama tilgongdin innan menningarlæruni, tí slík gransking stinkar líka nógv av motivum og bias, sum kjakið innan bíbliukrikki og tá skal ein verða ómetaliga varðin?
Trupuleikin innan bíbliukritikki, er at ein skal hava granska væl og leingi, bæði fyri at uppnáa fullu myndina, men eisini fyri at kunna seta seg ímóti serfrøðinginum. Tað eru bara tey heilt fáa sum tíma og megna hetta og sum yvirhøvur koma inná slík økir av granskingini og sum síðani hætta sær ella vilja, eftirsum ein risikerar vandan av akademiskari útihýsing, ella at ein letur upp fyri møguleikanum av einari yvirnátturligari áskoðan.
Eisini hugsi eg um ‘innlits faktorin’. Eg vænti neyvan at vísindafólk innan menningalæruna hava líka nógv innlit inn í tilgongdina av menningini, sum fevnir um fleiri milliónir ár, sum søgugranskarir hava av Ur-Kristindóminum.
Eisini øtar tað meg, at óansæð tað nógv tilfar vit hava til taks, fyri at seta upp eina nokso nágreiniliga mynd av Ur-Kristindóminum, so velja kritikkarir heldur at upphugsa og framleggja hypotesur sum slett ikki kunnu grundgevast fyri og sum slett ikki hoyra veruleikanum til, bara tí at veruleikin ikki er kærkomin. Við hesum verða milliónir av lítivitandi næmingum á miðnámskúlum og universitetum, beinleiðis villeiddir. Aftur hugsi eg, er hetta saman tilgongdin innan nógvari nátturuvísind?
Men hvør skal peika hetta út, hvør hevur førleikan, dirvið og ynski? Verða tað BA ella MA næmingar og tað í einari vísind, har innlitið ikki er til taks eins og í bíbliusøgugranskingini?
Ella vildi slíkur kritikkur komi frá fleiritalinum innan serfrøði, har óttin fyri at verða ‘expelled’ týðiliga er til staðar og annars motivini (sum kanska í nógvum førum, eru positiva sinnað), hava gjøgnumsúrga hvønn krók á fróðskaparsetrum og granskingarmiðstøðum? Ein slíkur vildi kanska sagt: hvat væl hevði eg og havi eg?


text:
Arbeiðsøki
Psykoterapeutiskar samrøður við familjur, bólkar og einstaklingar
Supervisión og faklig vegleiðing
Fyrilestrar, skeið og onnur undirvísing
Eg havi arbeitt nógv við vaksin, sum eru rundanum børn og ung í trupulleikum (foreldur og professionell)
Samrøður
Eg havi samrøður við fólk, ið stríðast við ymsar sálarligar trupulleikar so sum tunglyndi, avleiðingar av kynsligum ágangi og øðrum, ið á einhvønn hátt ger lívið trupult.
Mín teoretiska tilgongd tekur útgangsstøði í systemiskari og narrativari ástøði. Út frá narrativa sjónarmiðnum fær lívið meining gjøgnum tær forteljingar vit hava um lívið; tað sum vit hava roynt og upplivað. Okkara forteljingar eru ofta óruddiligar og fløkjutar í mun til hvørja aðra. Í mínum arbeiði eri eg m.a. upptikin av at víðka forteljingar og soleiðis møguleikarnar hjá tí einstaka aktivt at gera nakað við trupulleikan, ið viðkomandi ynskir at minka um.
Útbúgving
2015: Autorisatión frá Dansk Psykolognævn
2012: Konsultativ eftirútbúgving frá Inpraxis
2011: Kandidatútbúgving frá universitetinum í Keypmannhavn
Starvsroyndir
Eg havi arbeitt sum sálarfrøðingur í Keypmannahavn frá 2011-2013 í Pædagogisk Psykologisk Rådgivning, Amager.
Frá 2013 til 2017 havi eg arbeitt hjá Sernám.


text:
Danski flokkurin, Dansk Folkeparti, vil nú hava forboð móti at ganga í burka og niqab. Tað skrivar DR.
Fólkatingslimur fyri Dansk Folkeparti, Peter Skaarup, leggur press á flokkarnar Socialdemokratiet og Venstre, og vil hava eitt svar, um hvat hesir flokkarnir halda um uppskotið. Hvørki Socialdemokratiet ella Venstre hava tikið endaliga støðu til uppskotið.
Mette Frederiksen, fólkatingslimur fyri Socialdemokratiet, sigur, at hóast hon er ímóti burka og niqab, so er hon ikki før fyri at taka endaliga støðu til uppskotið enn. Fyrst vil hon vita, hvussu eitt slíkt forboð skal handhevjast. Skal man koma í fongsul fyri at ganga í burka? Ella fáa bót? Skal løgreglan hava til uppgávu at lata tær kvinnur, ið ganga í burka, úr? Slíkir spurningar mugu svarast áðrenn eitt slítk forboð kann setast í verk, sigur Mette Frederiksen.
Burka og niqab eru pløgg ið ofta eru brúkt av muslimskum kvinnum í miðeystri. Ein burka fjalir allan kroppin, hárið, andlitið og eisini eyguni hjá kvinnuni. Ein niqab fjalir alt, uttan eyguni.
Hesi pløggini eru sera umdeild. Mong halda, at tey eru kvinnukúgandi og at ongar kvinnur velja at ganga í hesum sjálvbodnar. Onnur halda, at tað má vera upp til tann einstaka at avgerða, hvussu man vil lata seg í ella ikki.
Tað eru tó mong lond, ið hava snikkað lógaruppskot saman um hesi pløggini. Frakland, Eysturríki, Sveis og Holland eru nøkur av teimum evropeisku londunum, ið hava lógir um hetta. Í Fraklandi er tað ólógligt undir øllum umstøðum, at ganga við burka. Í Hollandi er tað lógligt, men í ávísum støðum, har tað er neyðugt at síggja andlitið á fólki, er tað ólógligt. Hetta er t.d. í størvum innan skúlaverk, heilsuverk og almenna flutningskervið.
Karl Birgir: Konan hevði nokk ynskt at eg lá eitt sindur meira í sofuni
Tó, at Karl Birgir Isaksen úr Klaksvík hevur eitt sera lætt sinni og eisini kann finna upp á at arga eitt sindur, so hava...


text:
- Tá ið arbeiðið verður ov nógv, so brúki eg tíð uppá familjuna, vinir ella gangi mær ein langan túr.
Soleiðis sigur Aksel Johannesen, løgmaður, sum hevur játtað at vera við í herferðini "Sunn sinn", sum Fólkaheilsuráðið hevur sett í verk. Tí, sum løgmaður sigur:
- Vit eru øll menniskju, og vit hava øll upplivað viðgongd og sanniliga eisini mótgongd.
Fólkaheilsuráðið fer komandi tíðina at seta fokus á sálarliga heilsu - á Sunn sinn.
- Tað er eins týdningarmikið at hava eina sunna sálarheilsu, eitt sunt sinn, sum tað er at hava eina sunna fysiska heilsu, sigur Magni Mohr, sum er formaður í Fólkaheilsuráðnum.
Gjøgnum tíðirnar hevur sálarlig heilsa og tað at tosa um okkara psykiska lív, í mangan mun verið tagt burtur. Tøgnmentanin hevur gjørt tað trupult hjá fólki at søkja sær hjálp - og hevur stigmatiserað tað at hava sálarligan trega at vera ónormalt. Alt meðan kanningar vísa, at seinasta árið hevur fimti hvør okkara kent sálarligan trega av onkrum slag.
Hesa tøgnmentanina ætlar Fólkaheilsuráðið at bróta, júst við at seta fokus á sinnið og sálarheilsu.
- Fyrsta átakið verður, at kend fólk fara at lata upp og tosa um sálarliga heilsu, og hvat tey gera fyri at halda sinnið sunt, sigur Magni Mohr, sum gjørdist formaður í Fólkaheilsuráðnum nakað herfyri.
Aksel Johannesen er tann fyrsti í einari røð av kendum fólkum, sum opið tosar um at taka sær av sínari sálarligu heilsu:
- Í gerandisdegnum eri eg politikari, sum er eitt starv merkt av strongd. Eg havi sæð fólk fara niður við flagginum, og eg ansi serstakliga væl eftir, at eg ikki sjálvur veri raktur av strongd. Tað skal vera mín inniliga áheitan, at vit øll ansa eftir okkara egnu sálarligu heilsu, men eisini eftir sálarligu heilsuni hjá okkara medmenniskjum, sigur Aksel Johannesen, løgmaður.


text:
RÆTTIR AT DEILA - PRÍSUR FYRI HVØNN
- PYLSUR
- ÚR SJÓNUM
- OSTAR
fyri hvønn:
175 kr.
KØKURIN SETUR SAMAN 6 TAPAS RÆTTIR
Borð kunnu bíleggjast mánadag til leygardag frá klokkan 18.00 -22.00
Jólakaféin er opin frá kl. 14.00 hvønn dag.
Mánakvøld til og við leygarkvøld er møguligt at njóða okkurt gott frá jólakaféini á ovastu hædd. Um tit eru yvir 7 fólk, kunnu tit ringja inn ella senda fyrispurning og bíleggja pláss.
Sunnudag er jólakaféin opin kl. 14.00-18.00.
Har Katrina Christiansen stendur í dag, hevur verið virksemi síðani fyrst í 1700-talinum. Húsini hava havt minst fýra ymisk nøvn: Bartskerstova, Skálahús, hjá Restorff, hjá Heinesen og hjá Katrinu Christiansen.
Umframt vinnuligt virksemi frá bartskerum til handil kann nevnast, at William Heinesen er føddur har, og búði síni fyrstu barnaár "hjá Heinesen", sum húsini vórðu rópt tá.
Hóast neyðugar ábøtur eru gjørdar, so er alt, sum kundi varðveitast í húsunum, varðveitt. Harafturat er nógv forkunnugt, sum var farið úr húsunum, afturfunnið og sett uppaftur.
Maturin í nýggju matstovuni er inspireraður av spanska tapas-stílinum, men er fullførdur við íblástri frá føroyskum matsiði og øllum tí, sum okkara náttúra hevur at bjóða.


text:
Erhard Jacobsen hevur svarað!
Her upp undir løgtingsvalið 2015 hevur Gudloysi sent spurningar út til øll okkara valevni, fyri at finna útav hvønn hugburð tey hava til mál, ið hava við trúarfrælsi og sekularisering at gera. Soleiðis hevur Erhard Jacobsen (Nýtt Sjálvstýri) svarað.
(Um fosturtøkulógina) Ja, eftir ávísing frá lækna
(Um fólkakirkjuna) Nei. Eg eri bangin fyri at eitt sekulariserað Føroyar verður yvirfylt av øllum møguligum sektum. Eg vil heldur hoyra ein prest prædika (um hann altso dugir tað)
(Um samgongu við Miðflokkin) Nei.
Merki: løgtingsvalið 2015


text:
Í næstu viku tekur Kristina H. Clementsen sæti á tingi á øðrum sinni. Kristina er yngsta tingfólkið nakrantíð.
Í næstu viku tekur Kristina Heðinsdóttir Clementsen sæti á tingi, tá ið Óluva Klettskarð fer í farloyvi í tríggjar vikur. Óluva Klettskarð tekur farloyvi, tí hon skal luttaka á ST-aðalfundi í New York.
Kristina Clementsen hevur verið á tingi einaferð áður í tingsetuni, og hon er yngsta tingfólkið nakrantíð.
Kristina sigur við Fjúrtanda, at hon gleðir seg til uppgávuna og tingmálini næstu vikurnar.


text:
Fundarfrásøgn frá bygdaráðsfundinum 16. januar 2017
Fundarfrásøgn frá bygdaráðsfundinum 16. januar er løgd út á heimasíðuni.
Fundarfrásøgnin frá bygdaráðsfundinum her.
Sumbiar Kommuna
Grannastevna 2017
Grannastevnan fyri markatalsbygdina Sumba verður leygardagin 4. marts 2017 kl. 17:00 í Samkomuhúsinum við hesi dagsskrá:
Skráin til bygdarráðsfundin 16. januar 2017.
Hesi mál verða viðgjørd á bygdarráðsfundi, mánadagin tann, 16. januar 2017. kl. 19.00.
Sumbiar Kommuna
Fundarfrásøgn frá bygdaráðsfundinum 21. desembur 2016
Fundarfrásøgn frá bygdaráðsfundinum 21. desembur er løgd út á heimasíðuni.
Fundarfrásøgnin frá bygdaráðsfundinum her.
Sumbiar Kommuna
Byggisamtykt fyri Sumbiar kommunu
Heilsu- og Innlendismálaráðið hevur, 21. novembur 2016, góðkent byggisamtyktina fyri Sumbiar Kommunu.
Meira um byggisamtyktina her.
Sumbiar Kommuna


text:
KAPPINGARREGLUR 2008
Grand Prix kapping fyri Børn og Ung á Breyt
Navn og endamál
Almenna navnið á kappingini er Grand Prix kappingin fyri Børn og Ung. Navnið kann broytast um ein stuðul ynskir og rindar fyri tað.
Reglur fyri luttøku
Kappingin er opin fyri øllum børnum og ungum. Fyri at luttaka og fáa stig í sjálvari Grand Prix kappingini, skal ein tó verða skrásettur limir í einum felag fyri frælsan ítrótt, áðrenn kappingardagin.
Tað verður kappast í niðanfyri standandi bólkum og greinum:
(GG: Kastigreinarnar kunnu blíva broyttar)
Aldurin verður roknaður, sum blivin aldur tá almanakkaárið er runnið. Tað verður skipað fyri einstaklinga kapping í øllum bólkunum.
Kappingarsløg
Kappingarnar fara allar fram á frælsum ítróttar økið. Kappingargreinar verða fastløgdar áðrenn kappingarbyrjan. Kappast verður í spurti, miðteinum, kasti og hvønn kappingardag. Tvs. at t.d. dreingir 10-11 hava fýra Grand Prix kappingar, og kappast í spurti, miðteini, kasti og lopi. Sami luttakari kann taka lut í øllum trimum kappingunum í sínum aldursbólki.
Kappingar
1. Svangsskarð týsdagur 28. mai
2. Svangaskarð mikudagur 18. juni
3. Svangaskarð mikudagur 16. juli (í Tórshavn um breytin er liðug til tað tíð)
Stigtalva
Norska “Tyrvingetabellen” verður brúkt at geva stig eftir í hvørjari einstakari kappingargrein.
(GG: Stigatalvan kann ikki nýtast til at samanbera úrslit og árgangir).
Stig verða givin eftir stigatalvuni hjá tí eldra árganginum í bólkinum. Tvs. at t.d. dreingir 12-13, fáa stig eftir dreingir 13 ár, og at t.d. gentur 16-17 fáa stig eftir gentur 17 ár.
Samlaða einstaklingakappingin verður avgjørd eftir miðal av tveimum av teimum bestu umførunum í stigum, sum íðkarin hevur fingið.
Stendur tað á jøvnum, vinnur íðkarin, sum hevur uppnátt flest stig í einari kapping. Stendur tað framvegis á jøvnum vinnur rennarin, sum hevur næstflest stig í einari kapping osfr.
Tilmelding
Tilmelding fer fram á heimasíðuni ella á staðnum hálvan tíma áðrenn kappingarbyrjan.
Umsiting
Kappingin verður umsitin av Kappingarnevndini hjá Frælsum Ítrótti Føroya (FÍF).


text:
Fernisering: Ólavsøkuframsýningin 2016
Fernisering ólavsøkuaftan, 28.07.16, kl. 15:00
Røðari: Gunnar Nolsøe
Atgongugjald: 50,-
Ólavsøkuaftan 28.07 kl. 15:00 letur ársins Ólavsøkuframsýning upp á Listasavni Føroya. Gunnar Nolsøe setur framsýningina. Gunnar er kendur útvarpsmaður úr sendingum sum “Mentanarkaféin” og spurnarkappingini “Á quiztinum”. Til ferniseringina traðkar Gunnar úr leiklutinum sum vertur og heldur setanarrøðuna.
Á framsýningini eru 15 listafólk við fleiri enn 70 verkum. Verkini eru fjøltáttað og ein mynd av tí, ið rørir seg á føroyska listapallinum í dag. Summi av luttakarunum hava list sum yrki, onnur fáast við at skapa í frítíðini. Øll listaverkini eru til sølu.
Listafólkini eru:
Anker Mortensen, Bárður Oskarsson, Edward Fuglø, Hansina Iversen, Jóhan Martin Christiansen, Kirstin Helgadóttir, Olivur Eystberg, Peter Carlsen, Randi Samsonsen, Saga Kapna, Sámal Blak, Silja Strøm, Tóroddur Poulsen, Tummas Jákup Thomsen og Turið Nolsøe
Framsýningin er opin til sunnudagin 07.08.16
Verið vælkomin á Ólavsøkuframsýningina 2016


text:
Tað kemur javnan fyri at fólk ynskja at geva gávur og stuðul til ávís endamál á Landssjúkrahúsinum.
Gávur og stuðul sum Landssjúkrahúsið fær, kann gera tað møguligt at raðfesta ymiskt annað virksemi (t.d. granskingar- ella menningarverkætlan, førleikamenning, tól, amboð v.m.), ið ikki hevði verið møguligt í sama mun við galdandi játtan.
Gávur og stuðul verða ikki nýttar til vanligan rakstur!
Ikki er loyvt at geva persónligar gávur til starvsfólk!
Er ynski um at geva gávur ella stuðul ber til at venda sær til deildarleiðara/depilsleiðara innan ávísa økið ella at skriva til ls@ls.fo
Peningagávur kunnu flytast á konto 6460 15-39-34-7 í Bank Nordik - viðmerkið endamál ella navn á deild ella depli ella verkætlan, ynskt verður at stuðla.


text:
Landssjúkrahúsið veitir sjúklingunum eina góða heilsutænastu á høgum fakligum støði. Vit skulu menna og útbúgva okkara starvsfólk og fremja gransking.
Sjúklingurin er í miðdeplinum
Vit veita virðiliga, skjóta, góða og samanhangandi sjúkugreining (diagnostikk), viðgerð, røkt, heilsufremjan og endurmenning í samstarvi við sjúklingin og tey, ið varða av.
Starvsfólkini er errin av at arbeiða her
Vit kenna, at vit arbeiða á einum góðum arbeiðsplássi, ið veitir dygga og álítandi tænastu. Vit trívast í arbeiðsumhvørvinum og kenna, at okkara arbeiði verður virt og okkara førleikar gagnnýttir og áhaldandi mentir.
Landssjúkrahúsið hevur eitt virkið útbúgvingar- og menningarumhvørvi og luttekur í at útbúgva fakfólk á øllum stigum.
Samfelagið fær ágóðan av okkara virksemi
Landssjúkrahúsið er ein tænastuveitari, sum allir borgarar í landinum kenna seg tryggar við at venda sær til og nýta.
1. Dygdin í sjúklingagongdini skal optimerast og tryggjast
Trygd og dygd skal vera í allari viðgerð, tað er bæði fakliga, fyrisitingarliga og upplivda trygdin og dygdin hjá sjúklinginum.
Endamálið er, at sjúklingurin er í miðdeplinum og kennir seg tryggan.
Tvørsektorsamstarvið og umskiftið skal áhaldandi betrast við atliti til trygd og dygd.
2. Starvsfólkini skulu vera vælútbúgvin og trívast
Menning skal tryggja høgt førleika- og útbúgvingarstøði hjá starvsfólkunum. Góður trivnaður skapar grundarlag fyri nøgdsemi.
Útbúgvingarstøðið skal verða tryggjað við skipaðari og miðvísari eftirútbúgving og førleikamenning fyri allar starvsfólkabólkar.
Nøgdsemi skal m.a. tryggjast við, at førleikarnir hjá starvsfólkunum verða virdir og gagnnýttir, arbeiðast skal við at bøta um fysisku karmarnar og sálarliga arbeiðsumhvørvið.
Starvsfólk eru við, tá nýhugsan og broytingartilgongdir verða gjørdar.
Landssjúkrahúsið eggjar og stuðlar starvsfólkum at fara undir gransking. Samstarvið við útbúgvingarstovnar innanlands og uttanlands verður ment.
3. Samskifti skal vera eitt virkið amboð
Tilvitað og professionelt samskifti skal tryggja høgt kunningarstøði.
Samskiftið við sjúkling og tey, ið varða av, er týðandi partur í eini sjúklingagongd. Gott samskifti skal stuðla undir gott samstarv innanhýsis á stovninum og millum Landssjúkrahúsið og aðrar samstarvsstovnar.
Samskiftið virkar fyri góðum umdømi hjá Landssjúkrahúsinum í samfelagnum sum heild.
Sjúklingar, avvarðandi, almenningurin, fjølmiðlar og politikkarar fáa gagn av høgum kunningarstøði.
Fokus verður sett á at miðla vitan gjøgnum undirvísing, skrivligt tilfar/faldarar og elektroniskar miðlar.
4. KT skal stuðla øllum arbeiði
KT er neyðugt grundarlag og amboð í heilsufakliga og umsitingarliga arbeiðnum á Landssjúkrahúsinum.
Allar viðkomandi dátur skulu verða skrásettar- líka frá fíggjarligum upplýsingum og hagtølum, til kanningarúrslit og upplýsingar um viðgerðir. Somuleiðis skulu allar mannagongdir gerast teldutøkar í eini felags skjalaskipan fyri alt sjúkrahúsið.
Landssjúkrahúsið miðar ímóti at verða talgilt/pappírleyst innan øll virkisøki.
KT skal tryggja opinleika og høgt kunningarstig.
Sjúklingar, avvarðandi og samfelagið skulu fáa nøktandi innlit í virksemið hjá Landssjúkrahúsinum, samstundis sum persóns- og trúnaðar upplýsingar verða vardir.
5. Alt tilfeingið skal brúkast munagott
Við tilfeingi, verður hugsað um alt tilfeingið, ið stovnurin hevur frá fíggjarligu játtanini, bygningum, tólum til starvsfólk.
Virksemið á Landssjúkrahúsinum skal verða skipað og umsitið soleiðis, at alt tilfeingið verður gagnnýtt á besta hátt við m.a. støði í hugsunarháttar innan framleidni og virkisføri.
Vitanin á Landssjúkrahúsinum skal verða tryggjað, og skipanir og mannagongdir skulu áhaldandi mennast og dagførast.


text:
Á myndini síggjast Tróndur Patursson og Michel Kvium í Listaskálatúninum í august í fjør, tá Kvium lat upp framsýning.
Í limabrævi frá Listafelagnum verður í dag upplýst, at nú verður nýumvælda bingjuinstallatiónin hjá Tróndi Patursson, Bládýpið, aftur at síggja. Samstundis verður framsýningin Hinumegin Blátt, við verkum eftir Trónd, latin upp. Alt samalt 24. februar kl. 17:00. Leygardagin 3. mars verður prát millum teir báðar, Trónd og stjóran í Listasavninum, Nils Ohrt. Framsýningin Hinumegin Blátt letur aftur 22. apríl.
Tað var Mentanarnáttina 28. mai 2010 at avtala var gjørd millum Listasavnið og listamannin, at savnið skuldi eiga Bládýpið eftir at tað var umvælt. Á myndini niðanfyri síggjast Tróndur Patursson og Helgi Fossadal, sum tá var stjóri í Lisasavninum, eftir at avtalan er undirskrivað.
Myndin niðanfyri er tikin í juli 2009, tá Tróndur Patursson lat upp stóru retrospektivu framsýningina Lívsins Landslag í Listahøllini á Skipasmiðjuni.
Eitt týskvøldið juli 2009 komu teir báðar bretarnar Patrick Winterton, 52, og Mick Berwick, 47, inn á Havnina. Tórshavnar kommuna skipaði fyri móttøku umborð á sluppini Westward Ho. Bretarnir høvdu róð til Føroya í hvør sínari kajakk. 74 tímar norður úr Stornoway tóku teir land í Suðuroy. Serliga fegnir vóru teir at hitta Trónd Patursson, sum fyri 30 árum síðani sigldi við Tim Severin í húðabátinum Sankta Brendan, higani og til Vínlands.
Sleppa vit Tróndi og hansara havgangandi ævintýri, finna vit Per Arnoldi á skránni. Nils Ohrt fer at hava dialog við hann leygardagin 4. februar kl 15:00. Tað er í sambandi við framsýning, við málningum, skulpturi, grafikki, keramikki og plakatlist í heimsklassa, sum letur upp aftur í Listasavninum.
Leygardagin 31. mars hevur Nils Ohrt fyrilestur um Meistaraverk í heimslistini: Leonardo da Vinci Seinasti nátturðin.
Fríggjadagin 27. apríl kl. 17:00 letur upp framsýning við danska listamanninum Thomas Kluge. Framsýningin er opin til 3. juni. Leygardagin 28. apríl kl. 15:00 fer Nils Ohrt at práta við Kluge, meðan almenningurin kann lurta.
Leygardagin 12. mai kl. 15:00 er ein fyrilestur í røðini Meistaraverk í heimslistini, hesu ferð um Jan van Eyck Brúdleypið hjá Arnolfini. Nils Ohrt heldur fyrilesturin.
Fríggjadagin 9. juni kl. 17:00 letur Várframsýningin upp og fríggjadagin 6. juli letur upp ein framsýningin við verkum úr goymslum Listasavnins.


text:
Í annaðkvøld, fríggjakvøldið 29. sept. kl. 20.00, hevur gospelkórið VOX konsert í Fríðrikskirkjuni á Toftum
VOX var nógv at hoyra fyri nøkrum árum síðani. Kórið sang til konsertir, gudstænastur og møtir í nógv ár, men gavst í 2011. Eftir steðg í 6 ár fer kórið nú at framføra aftur. Sangarar í kórinum eru fólk, sum hava verið við í kórinum áður.
VOX fer at framføra verkið GLORIA eftir Tore W. Aas, sum er best kendur sum kórleiðari í Oslo Gospel Choir. Tore skrivaði verkið í 1996. Verkið er skrivað sum ein gudstænasta við teimum ymisku liturgisku liðunum í klassisku gudstænastuni – kyrie, gloria, sanctus, trúðarjáttan, faðirvár, agnus dei og signingini.
Ásbjørn Berthelsen er kórleiðari hjá VOX, og hevur stjórnað kórinum síðani 1998. Eisini hevur hann umsett verkið til føroyskt.
Konsertin í Fríðrikskirkjuni byrjar kl. 20.00 og høvi verður at lata kórinum eina gávu.


text:
Eftirløn
1. januar 2014 kom nýggj lóg um eftirlønarsamansparing í gildi.
Nýggja eftirlønarlógin ásetir, at øll yvir 21 ár og undir pensjónsaldur, skulu hava eftirlønarsamansparing í peningastovni ella lívstryggingarfelagi. Broytingarnar í lógini ávirka eisini fólk, sum longu hava eftirlønarsamansparing, og arbeiðsgevarar, ið flyta starvsfólkum sínum løn og eftirløn.
Broytingar fyri fólk við eftirlønarsamansparing í peningastovni
Nýggj eftirlønarkonta
Sambært nýggju lógini skulu inngjøld frá 1. januar 2014 setast inn á eina nýggja eftirlønarsamansparing. Tí er nýggj eftirlønarkonta stovnað øllum kundum, ið longu hava eina kapital- og/ella lutapensjónskontu í peningastovninum. Brøv eru send øllum kundum, ið hava fingið nýggja eftirlønarkontu, har nýggja kontunummarið verður upplýst.
Arbeiðsgevarar skulu hava boð um nýggja kontunummarið
Frá 1. januar 2014 skulu arbeiðsgevarar rinda eftirløn inn á nýggju konturnar. Tí er umráðandi, at fólk, ið fáa nýggja eftirlønarkontu, geva arbeiðsgevara sínum kontunummarið á nýggju kontuni áðrenn fyrstu lønarflytingina í januar 2014. Tey, ið fáa løn frá fleiri arbeiðsgevarum, skulu minnast til at boða øllum arbeiðsgevarum frá nýggju kontuni.
Egin inngjøld
Kundar, sum sjálvir rinda inn á kapital- og lutapensjónskontu, hava eisini fingið bræv frá peningastovninum um, hvussu farast skal fram.
Kapital- og lutapensjónskontur áðrenn 2014
Eftir 30. desember 2013 bar ikki longur til at gjalda inn á gomlu kapital- og lutapensjónskontur.
Konturnar fara tó framvegis at vera í gildi, og tær fylgja galdandi lógarásetingum. Tað fer eisini framhaldandi at bera til at handla virðisbrøv fyri samansparingina á hesum kontum.
Broytingar fyri fólk við ongari eftirlønarsamansparing
Nýggja lógin um eftirlønarsamansparing hevur við sær, at fólk eldri enn 21 ár, ið onga eftirlønarsamansparing hava, skulu stovna sær slíka áðrenn fyrsta lønarútgjaldið í januar 2014. Eftirlønarkontan kann stovnast í peningastovninum og síðani upplýsast arbeiðsgevaranum.
Broytingar fyri arbeiðsgevarar
Av tí at tað frá 1. januar 2014 ikki ber til at gjalda inn á gomlu (eldri enn 30. des. 2013) kapital- og lutapensjónskontur, fáa øll, sum í dag hava sína eftirlønarsamansparing í peningastovni, nýggja eftirlønarkontu í peningastovninum.
Frá 1. januar 2014 skulu arbeiðsgevarar tí nýta nýggju eftirlønarkonturnar hjá starvsfólkunum, tá ið eftirlønin verður flutt. Starvsfólkið skal geva arbeiðsgevara sínum upplýsingar um nýggja kontunummarið.
Sjálvvirkandi tænasta í eitt tíðarskeið
Til tess at avmarka trupulleikarnar, ið kunnu stinga seg upp, um starvsfólk av onkrari orsøk ikki kunna arbeiðsgevaran um nýggja kontunummarið, fara peningastovnarnir eftir 1. januar í eitt tíðarskeið sjálvvirkandi at beina inngjøld, ið koma á gomlu konturnar, víðari til nýggju konturnar.
Á henda hátt slepst undan, at lønin ikki kemur á kontu hjá starvsfólkinum rættstundis, um arbeiðsgevarin ikki hevur fingið nýggja eftirlønarkontunummarið frá starvsfólkinum.
Fleiri upplýsingar
Lesið meira um nýggju eftirlønarlógina á heimasíðuni hjá TAKS www.taks.fo.


text:
Blikur eigur bestu genturnar
07. Jun 2015
Blikur eigur bestu genturnarTað var tætt, og tað var spennandi, tá ið genturnar kappaðust á 500 metra teininum í barnaróðrinum á ársins fyrstu summarstevnu,...
les meir
Startrøðin á Norðoyastevnu 2015
04. Jun 2015
...
les meir
Innbjóðing til Norðoyastevnan 2015
27. Mai 2015
Innbjóðing til Norðoyastevnu 2015 ...
les meir
Nýggjur formaður.
29. Mar 2015
Eftir fund í kvøld er nevndin skipað.Formaður: Óla Hendrik av FløtumNæstformaður: Jacob JoensenSkrivari: Anna Katrina LarsenNendarlimur: Sverri TórstúnNevndarlimur: Terji R MikkelsenPeningarøkil: Sigurd AndrasenEftir aðalfundin í...
les meir
Aðalfundurin fluttur.
24. Mar 2015
Aðalfundurin er fluttur til sunnudagin 29 mars kl 15.00.Møtið fjølment.Nevndin ...
les meir
Aðalfundur
07. Mar 2015
Aðalfundur verður í neystinum 28 mars kl.17.00Skrá sambart lógum felagsins.Nevndin. ...
les meir
Nógvar manningar á Argjum
25. Feb 2015
11 manningar rógva sum nú er á Argjum í ár, Drekin Reyði, Argjabáturin, Lómur menn, Lómur masters. Blikur kvinnur, Blikur gentur, Blikur barnaróður gentur,...
les meir
Gleðilig Jól 2014
21. Des 2014
...


text:
OLJUSKIFT
Tað hevur stóran týdning fyri livitíðina hjá motorinum, at tað altíð er nóg mikið av góðari motorolju á motorinum. Tí mæla vit okkara viðskiftafólki til regluliga at skifta motoroljuna, umframt regluliga at kanna oljustøðið á motorinum.
Vanliga mæla vit til at skifta motoroljuna fyri hvørjar 10.000 km., men koyrir tú færri enn 20.000 km. um árið, so mæla vit til at skifta motoroljuna hálva hvørt ár.
Smyrjievnini á motoroljuni farast skjótari um bilurin koyrir lítið - serliga tá tað bert verður til styttri túrar, har motorurin ikki verður heitur. Tá kunnu ymiskir bitlar hópast upp í oljuni, sum hava við sær, at oljan ikki smyr nóg væl. Bitlarnir verða brendir burtur aftur, tá ið motorurin verður heitur og koyrt verður longri túrar.
Tí er okkara tilmæli, at skifta motoroljuna hálva hvørt ár, um bilurin koyrir lítið ella færri enn 20.000 km. um árið.
Umframt at skifta oljuna regluliga, so mæla vit eisini til at kanna oljustøðið á motorinum fyri t.d. hvørjar 1.000 km.
Tú kannar oljustøðið soleiðis:
Motorurin skal vera heitur. Sløkk motorin og lat bilin standa í 5 minuttir. Tak oljupinnin úr motorinum, turka hann og set hann í aftur. Tak síðan oljupinnin úr aftur. Um oljustøðið tá liggur ímillum min. og maks. merkini á oljupinninum, er nóg mikið av motorolju á motorinum.
Hevur tú spurningar ella ynskir tú at bíleggja eina tíð til oljuskift, kanst tú gera tað , senda ein teldupost til verkstad@waagbilar.fo ella ringja tel. 31 36 66.


text:
Tá tosað verður um ung og ítrótt, er ein afturvendandi trupulleiki, at nógv ung gevast við ítróttinum tá tey eru komin nakað inn í tanárini. Skúli og arbeiði fara at krevja meira av tí einstaka, og onnur ting í lívinum gerast meira spennandi, og ítrótturin kemur í aðru ella triðju røð, ella verður heilt settur til síðis.
Í Hvirluni er ein bólkur av 18-20 ára gomlum unglingum, sum hava hildið saman stórt sæð síðani teir byrjaðu við frælsum ítrótti beint eftir at reyða gummið varð lagt á Tórsbreyt. Fyrst Hans Hjørleivur Hansen, síðan kollfjarðabrøðurnir Helgi og Steinolvur Geyti, so Hanus Bergsson og Hallur Simonsen. Stutt eftir Trygvi Laksafoss og Bjarni K. Petersen og nakað seinni aftur Tummas Napoleon Arge og Rúni Jacobsen. Av hesum níggju 14-16 ára gomlu dreingjunum, sum byrjaðu í 2009 – 2010, er bert Bjarni fallin frá.
Helgi Geyti vísti heilt tíðliga góð evni til spjótkast. Her til FM í 2009
Venjari teirra frá fyrsta degi hevur verið Heri Ziska. Og hann hevur við góðari og fjølbroyttari venjing skapt trivnað fyri hesar ungu dreingirnar. Kemiin millum teir allar hevur verið sera góð, og samanhaldið er bara blivið betri og betri. Serliga hava tað verið árligu Íslands-túrarnir, sum hava verið við til at samansjóða hesa eindina av einstaklingum, sum kunnu tykjast so ymiskir, men sum tó hava so nógv til felags. Aðrar venjingarlegur, t.d. í Skálavík og Våxjø hava eisini verið stimbrandi. Samanhaldið er vorið so mikið stórt, at teir í dag allir eru vinmenn uttanfyri ítróttin eisini.
Teir loypa og kasta, men eru sanniliga eisini stinnir til spurtin. Hetta er 4×100 stafettliðið, við Øssur Debes Eiriksfoss, Trygva, Hansusi og Hallir
Fyri 4-5 árum síðani var frælsur ítróttur spildurnýtt fyri teir. Teir komu inn í ein heim, sum teir einki kendu til. Hetta var spennandi og læruríkt. Nógvar ymiskar kappingargreinar, nýggir vinmenn og nógvur nýggjur lærdómur. Heilt skjótt vóru framstigini so stór, at teir fyrstu sóust í talentbólkinum hjá FÍF. Fyrst Trygvi í hæddarlopi, síðani Hanus og Helgi í spjótkasti og Hallur í klingrukasti. Til DM fyri Ung í 2012 vóru eisini fleiri úr Hvirluni á heiðursmerkjapallinum. Og síðsta summar gjørdist Trygvi so tann fyrsti av teimum at umboða Føroyar á oyggjaleikunum. Men tað verður hann neyvan einsamallur um, tá farið verður til Jersey í 2015. Tí tá sita kanska fimm av teimum í flúgvaranum.
Hvirludreingir liggja ikki bara á løtu síðuni
Eitt er, at Hvirlan hevur ein stóran ungdómsbólk við sterkum íðkarum. Annað er so tað, at teir næstan allir samlir longu nú hava tikið flestu venjaraskeiðini í svensku útbúgvingarskipanini, umframt venjaraskeiðini hjá ÍSF. Teir hava heldur ikki bara tikið skeiðini. Teir hava eisini tikið ábyrgdina, og eru allir virkandi ungdómsvenjarar í felagnum. Sigast má, at hjá so ungum felagi í so nýggjari ítróttargrein, er tað ein sonn gáva bæði til felagið, men eisini til allan frælsa ítróttin.
Aftast: Hallur, Øssur, Helgi, Hanus. Fremst: Trygvi, Tórur, Tummas Nap.
Helgi, Hallur og Heri. Prísurin fyri at vera góður venjari er alla lønina verdur í silvuri. Dreingirnir hjá Hera eru nú menn, og eitt (tiltrongt?) ættarliðsskifti í klingrukasti er farið fram eftir 24 ára Ziska-dominans!
15 ára gamli Tórur Mortensen er nakað yngri enn hinir, men hann er sanniliga eisini ein partur av hørðu kjarnuni, og eisini oyl-kandidatur til Jersey
Grundsúlurnar í Hvirluni eigur onkur annar kanska, men dreingirnir hjá Hera eru sum topp-atletar, fyrimyndir, venjarar og nevndarlimur bæði stáldragari og stórviður í felagnum, sum sær út at eiga eina bjarta framtíð saman við hesum dreingjum.


text:
Sum tú vónandi hevur funni útav, so er streamingin longu byrja, men um tað av onkrari grund ikki er starta, so ber til at trýsta á “play” knøttin ovast til høgru.
Eitt sindur um…
Stream.fo kann bjóða streaming av tínum tiltakið, til ber at velja ímillum beinleiðis video streaming ella ljóð streaming, ella bæði.
Okkara veitari í Danmark hevur drúgvar royndir innan streaming, og tænastu veiting innan hettar økið.
Eisini sendur Stream.fo sítt egna beinleiðis netradio, sum hoyrist her á síðuni, á flestu internet radio og eisini á FM98,7 í Klaksvík.
Eitt sindur um sendingar…
Leygarkvøld er Starabúrið í luftini. Starabúrið er løtt og hugnalig leygarkvøldssending, har lurtarar kunnu senda teirra ynski ella heilsan inn, eisini eru gestir í studio okkurt kvøldið.
Tað eru teir báðir Victor Dánjalsson og Regin Olsen sum eru staravertir.
Til ber at stuðla hesi rás á konto í
BankNordik 6460 559.239.0


text:
Úrslitið av Landsseyðasýningini 2013 verður almanna kunngjørt á samkomu í Búnaðarstovuni í Kollafirði fríggjakvøldið 22. november 2013 kl. 1900.
Tķšindaskriviš:
Nś lišiš er so vęl śt į heystiš, hava seyšasżningar veriš
kring landiš. Endaliga landsseyšasżningin er nś eisini lišug og veršur śrslitiš
kunngjųrt į Bśnašarstovuni ķ annakvųld. Hetta kann lesast į heimasķšuni hjį
Bśnašarstovuni: http://www.bst.fo/
Avgeršin ķ Landsseyšasżningini 2013
Sżnarar frį Bśnašarstovuni hava veriš śti um landiš og sżnaš
tey lombini og teir vešrarnar, sum fingu bestu viršislųnirnar į teimum lokalu
seyšasżningunum. Teir hava tikiš videofilmar av ųllum hesum seyšum.
Frķggjakvųldiš 22. november 2013 kl 19.00 veršur alment
tiltak į Bśnašarstovuni, har ymiskt um seyšasżningar er į skrįnni.
Videofilmarnir frį sżningunum verša vķstir, mešan greitt veršur frį um
sżningarnar. Til seinast veršur kunngjųrt, hvųrji lomb og vešrar eru vakrast,
og steyp verša latin vinnarunum.
Ųll eru vęlkomin, og Bśnašarstovan bjóšar kaffimunn.
Skrįin
Vęlkomin
Rólvur Djurhuus greišir frį um seyšasżningar ķ Ķslandi,
Kjósing av vakrasta lambi, vakrasta veturgamla vešri og
vakrasta eldri vešri. Aftanį verša viršislųnir latnar.
Vinarliga
Dorthea Joensen
Bśnašarstovan
Frammi ķ Dal 166
Fo 410 Kollafjųršur
Tlf.: +298 47 90 00
Mail:dj@bst.fo -http://www.bst.fo/


text:
Russisk formalisma
Russisk formalisma. Ein stevna í bókmentagransking, sum kyknaði í Russlandi um 1915. Fylgismenn hennara vildu fyrst og fremst rannsaka skaldverkið sjálvt sum skaldverk, t.e. heildarnøgdina av einstøkum "snildum", sum skilja skaldsligt mál frá vanligum máli. Í andstøðu móti tí leysliga í eldri bókmentaástøði, royndu teir at fremja eina vísindaliga lýsing av skaldskapi (serliga skaldskapi í bundnum máli) sum einari serligari málnýtslu við eyðkennistáttum, sum tað bar til at eygleiða. Henda granskingin skúgvaði innihaldið í bókmentaverkunum til viks og kallaði sostatt fram harða atfinning frá marxistiskum kritikki, ið nýttu heitið formalismu sum ábreiðsluorð. Tá ið Josef Stalin hevði tryggjað sær valdið um 1929, varð formalistiska stevnan bannað í Sovjettsamveldinum og granskingarmiðdepil hennara flutti seg til Prag í 1930-árunum. Umframt ta serligu "skaldsligu málnýtsluna" (literaritet) var tað týdningarmesta hugtakið hjá stevnuni "undarliggerð": í staðin fyri at síggja bókmentirnar sum "endurspegling" av heiminum sóu Victor Shklovsky og fylgismenn hansara í formalismuni tær sum málsliga "avlaging" ella "undarliggerð" - Shklovsky nýtti russiska orðið ostranenie (fø.:tað at gera fremmant). Í tíðarskeiðinum hjá kekkisku formalismuni fór Jan Mukarovsky longri við hesum hugtakinum og kom til hugtakið at "seta í forgrundina"; hervið meinast, at serlig áherðsla verður løgd á ein tátt ella eginleika í tekstinum mótvegis øðrum minni sjónskum táttum. Sambært russisku formalismuni eru skaldverk serstøk av teirri orsøk, at tey seta sín málsliga status í forgrundina og beina á tann hátt áhugan at, hvussu tey siga okkurt, heldur enn hvat tey siga: skaldskapur í bundnum máli víkur frá gerandistalu og frá prosa við at nýta ørindislag, óvæntaðar myndburðir, stavrím og aðrar snildir til at beina áhugan at málinum sjálvum. Í rannsóknum sínum av frásøgn (frásagnarfrøði) greindu formalistarnir eisini munin á søgugongd og fápli. Umframt Shklovsky og samstarvsfelaga hansara Boris Eikhenbaum var Roman Jakobson fremstur millum russisku formalistarnar. Hann var virkin bæði í Moskva og Prag, áðrenn hann kunnaði um formalistisku teoriirnar í Amerika. Ein serligur russiskur bólkur er Bakthin-skúlin, sum teir hoyra til Mikhail Bakthin, Pavlev Medvedev og Valentin Voloshinov; hesir hugsararnir knýttu saman tættir úr formalismu og marxismu í sínum frágreiðslum um málsliga margáherðslu og dialogiskan tekst. Í 1960-árunum varnaðist Vesturheimurin av nýggjum avrikið hjá russisku formalistunum og teir fingu munandi ávirkan á hugsanirnar í strukturalismuni um bókmentir og á summi av teimum nýggjari frábrigdunum av marxistiskari bókmentagransking.


text:
Kennir tú tað, at tú hevur lisið um eina bók í ørðum bókum, og tú hevur lisið á netinum um bókina, og tú kennir nógv úr bókini, og tú veit, hvussu hon er vorðin til, hvat hon er um, men bókina sjálva hevur tú ikki fingið fatur á? Eg visti tað! Tú kennir eisini til slíkt.
Ein dagin, eg róði út á netinum, beit bókin á. Hon var til keyps á Amazon. Eg kagaði í hana á netinum. Tá sá eg, at hetta var 5. útgáva, sum júst var komin út. Fyrsta útgávan kom út í 1980. Eg ressaðist í stólinum eina løtu og bílegði mær hana. 14 dagar seinni, kom postboðið við henni. Lítið visti postboðið, hvussu glaður eg var, tá ið bókin at enda lá í minum hondum. Endiliga hevði eg bókina í hondini – bókina, eg hevði ætlað mær at keypt so leingi.
Eg havi í fleiri ár kent til bókina A Humument – a treated victorian novel eftir rithøvundin og listamannin Tom Phillips. Sjálvur havi eg brúkt mátan, hann ger sína list, tá ið eg havi undirvíst í kreativari skriving. Hetta er ein góður máti at vísa skeiðslutakarunum, at orð og tekstir kunnu brúkast til at skapa arðar tekstir.
Hvat er hetta so fyri ein bók, meðni? Tom Phillips skrivar sjálvur, at hann í 60 árunum leitaði eftir einari bók, sum hann kundi viðgera og gera um til eitt listaverk, men illa gekk at finna røttu bókina. Bókin skuldi kosta eina krónu og hon skuldi vera brúkt. “Ein vanligan leygardag”, skrivar Tom Phillips, (og hesin vanligi dagurin var 5. november í 1966) fór hann saman við einum vinmanni í ein stóran brúktsølubygning at leita eftir bókini, ið skuldi gerast hansara lívslistaverk. Tá kom hann fram á eina viktorianska skaldsøgu, kallað A Human Document. Høvundurin var ein, ið nevndist W.H. Mallock (1849-1923). Bókin, Tom Phillips keypti var níggjunda upplag, so hóast Phillips ikki kendi Mallock, so var eyðsæð, at høvundurin var væl lisin í samtíðini. Mallock var politiskt aktivur og teknaði satiru, har hann serliga legði dent á átrúnað og konservativan politikk. Hóast Tom Phillips helt bókina síggja spennandi út, so las hann hana aldri úr einum enda í annan. Hann las eina síðu, valdi orð út, sum hann helt skuldu standa saman sum ein yrking, og so teknaði hann á síðuna, so orðini, hann hevði valt, stóðu eftir í eini tekning.
Tom Phillips var ógvuliga bergtikin av teknikkinum, sum William S. Burrougs brúkti, ið hann kallaði fyri “Cut Up”. Burroughs skrivaði tekstir, sum hann síðani klipti sundur og setti saman aftur í aðrari raðfylgju. Hann klipti eisini úr dagbløðum og setti saman til tekstir og myndir í límmyndabókum, hann hevði uppi á sær. Eisini var Phillips bergtikin av mátanum John Cage gjørdi tónleik. Bæði Cage og Burroughs lótu tilvildina ráða og skaptu listaverk úr tí, sum tilvildin hevði at bjóða í einum úrvaldum tíðarbili.
Phillips kom fram á heitið, tá ið hann spældi sær við at bukla saman heitið: A Human Document. Hetta gjørdist til A Humument. Úttalað á enskum, ljóðar tað HEW-MEW-MENT. Phillips dámdi hetta væl. Hann byrjaði at gera bókina í 1966. Tá var fyrsta síðan gjørd. Síðani hevur Tom Phillips teknað eina síðu fyri og aðra eftir. Hann hevur broytt tær og lagað tær til samtíðarlist og sína egnu menning. Verkið hevur verið í ger síðani 1966 og nú 5. útgáva er komin, 46 ár seinni, er hon minst líka spennandi og hugtakandi sum eg hevði hugsað mær.
Viktorianska skaldsøgan eftir W.H. Mallock er ein kámur partur av listaverkinum. Hon liggur í bakgrundini, og listaverkini eftir Tom Phillips liva av innihaldinum og bakgrundini, ið eru orðini eftir W.H. Mallock.
Nógv góð listarlig hugskot koma av tilvild. Hetta er eitt, og enn tann dag í dag, skrivr og teknar Tom Phillips á bøkur, sum onnur hava skriva. Hann gevur teimum annað lív.
Her eru nakrar myndir úr A Humument eftir Tom Phillips:
OMR


text:
Møguleikin fyri einari nýggjari fólkaatkvøðu um loysing frá Stóra Bretlandi er aftur á borðinum, eftir at bretar hava atkvøtt seg úr ES.
Tað sigur fremsti skotski ráðharrin Nicola Sturgeon eftir fólkaatkvøðuna í gjár. Meðan samlaða Bretland atkvøddi Bretland úr ES við 51,9 prosentum fyri og 48,1 prosenti ímóti, so atkvøddi Skotland greitt fyri at verða verandi í ES. 62 prosent av skotum atkvøddu ímóti at fara úr ES.
Nicola Sturgeon sigur tað sambært BBC vera “democratically unacceptable”, at Skotland noyðist úr ES ímóti sínum vilja, og tí fer skotska stjórnin undir at fyrireika eina nýggja fólkaatkvøðu um loysing fyri at varðveita sambandið við Evropasamveldið. Samstundis sigur hon tað verða óhugsandi, at bretska stjórnin kann stegða einari slíkari fólkaatkvøðu í Skotlandi.
Samstundis er ES komið við einari áheitan á Bretland um at bera skjótt at og koma í gongd við samráðingarnar, sum skal loysa Bretland úr ES.
- Vit vænta nú, at bretska stjórnin fær viljan hjá bretska fólkinum ígjøgnum sum skjótast, ljóðar tað í einari fráboðan frá ES-forsetanum Donald Tusk, formanninum í Evropatinginum Martin Schulz, forsætisráðharranum Mak Rutte frá hollendska ES-formansskapinum og formanninum ES-kommisiónini Jean Claude Juncker.


text:
Nýggjasta grønlendska fiskiskipið - AJSI - er á Miðvági - myndir
vinna15-05-2017 - 17:44 - Jóanis Nielsen
Nýggjasta skipið í grønlendska flotanum kom á Miðvág í gjáramorgunin.
Skipið nevnist - AJSI - og er heimahoyrandi í Nuuk, skrokkurin er bygdur í Póllandi og skipið er gjørt liðugt í Hvide Sande í Danmørk, skipið er 24 metrar langt og 7 metrar breitt, skipið var latið frá skipasmiðjuni í Hvide Sandi í farnu viku, tað er nú ávegis til Grønlands.
Tað er Jens Peter Larsen, sum verður reiðari og skipari á skipinum, Jens Peter hevur ført skip í Grønlandi í fleiri ár, hann er frá Arsuk.
Vit á JN.fo vóru seinnapartin umborð at nýggja skipinum, manningin sum telur 6 mans kemur øll uttan tann eini frá Arsuk - teir vóru sera blíðir og spentir uppá nýggja skipið.
Vit spurdu Jens Peter Larsen, hvat teir kundu fiska, hann segði, at teir kundu fiskað alt uttan rækjur - hann nevndi tosk, kongafisk, svartkalva og krabba, hann segði eisini, at teir koma at fiska framvið øllum Vestur-Grønlandi líka suður á Kappan.
Jens Peter segði, at skipið kostar kr. 16 milliónir, tað er fíggjað í Grønlandsbankanum.
AJSI verður liggjandi á Miðvági til mikudagin.


text:
Agnar Frederiksen
20.09.2017 - 21:33
Ítróttur > Ítróttur > Hondbóltur
Kyndil er á veg aftur til Havnar uttan stig í skjáttuni. Kyndilsmenn taptu 19-18 ímóti Team Klaksvík í kvøld.
Team Klaksvík vísti leygardagin, at liðið er sterkari í ár enn undanfarin ár, tá teir góvu greipuvinnarunum ein harðan dyst í Klaksvík. Í kvøld fingu klaksvíkingar so tvey stig burturúr.
Tað bendi annars á, at Kyndil skuldi fáa sigurin. Kyndil var millum annað á odda 10-4 eftir 23 minuttir, men Team Klaksvík reistist, og munurin var fýra mál í hálvleikinum. Team Klaksvík kom uppá 12-12, og síðani fylgdust liðini at. Tà fimm minuttir vóru eftir kom heimaliðið á odda 17-16, og helt síðani leiðsluna. Tað endaði 19- 18 til Team Klaksvík, ið sostatt skaptu eina lítla sensatión.
Kyndil er nú uttan stig eftir tveir dystir, meðan Team Klaksvík, ið ikki vann nakran dyst í fjør, nú hevur tvey stig.
Í morgin tekur STÍF ímóti Neistanum, og vestmenningar spæla sín fyrsta dyst í ár í Hoyvík. Báðir dystirnir byrja kl.20.00
2.umfar
Team Klaksvík - Kyndil 19-18(7-11)
Toppskjúttar:
Finnur Hansson(TK) 5 mál, Hjalti Mohr Jacobsen og Bartal Klein Olsen(Kyndil) 4 mál hvør


text:
Hell's Rebels
Corinstian Grivenner
Erka-heidningur fyri asmodisku kirkjuna í Kintargo
Description:
Høvuðspresturin hjá Asmodeus í Kintargo er hin hávirdi Corinstian Grivenner. Tó at ein ikki skuldi trú tí at døma frá stásiligu kirkjuni (nógv tann størsta í býnum), fyllur asmodiska trúgvin ikki nógv í lokala gerandisdegnum. Grivenner eigur nakað av ábyrgdini handan hesum. Sum fanatiskur perfektionistur viðvíkjandi reglum og lógum, hevur hann altíð lagt dent á atskilnaðin millum religión og stjórn í Cheliax. Søguliga hevur hann hildið seg burturúr politikkinum í Kintargo (tó at hann regluliga rættaði uppá fyrrverandi borgarstjóran, Bainilus, tá ið hann metti tað verða neyðugt, og ikki var bangin fyri at gera hetta alment). Av tí sama er Grivenner ikki heilt so hataður í býnum sum ein kundi vænta; ræddur, men ikki hataður.
Hendan apolitiska støðan er tó broytt nú, tí eftir øllum at døma arbeiða hann og Barzillai Thrune hond í hond. At hava tignarliga høvuðsprestin sum viðhaldsmann ger bara takið hjá Barzillai á Kintargo tað sterkari.


text:
Kelduvaðið - Tala: Kári Kjelnes "Hin góði hirðin" Orðið: "At vera hjá Kristusi"
EvR sending
Frá evr.fo:
Sangir: “Eg elski tær bløðandi hendur.” og “Lívsmynstur nýtt.”
Orðið fyri dagin: “At vera hjá Kristusi.” Jóhan Larsen lesur.
Sangir: “Harri størst á fold er navn týtt.” og “Mín hirði góður Harrin er.”
Tala. Kári Kjelnæs. Evni: “Hin góði hirðin.”
Sangir: Jóannes Poulsen “Leið meg á Gud.”, Vitin “Á strondini tí gyltu.” og Betesdakórið “Nem tú við meg, Harri leið meg tínar vegir.”
Vertur og lagt til rættis: Jóhan við Neyst.
Meiningar og hugleiðingar ið verða bornar fram í sendingum á R7, umboða ikki meiningar, áskoðanir ella sjónarmið hjá leiðsluni í R7 Kringvarp.
Mest lisið í farnu viku
Heystarfat
Prát við Jørgen Niclasen
Trump heldur fram sína sigursgongd
Argentinski kavbáturin sprongdist eftir 40 millisekundum
Samrøða við Trine Camilla Joensen úr Valkyrjunum
Myndarøð: Væleydnað seymiskeið fyri nýbyrjarar
Rúsdrekkaávirkaður og 12 persónar í bilinum
Trolbátarnir fullfermdir á Leirvík
"Kom á 2069" - Sending 22
Smuglingin av fiskaflaki úr Norra vindur upp á seg
55 vilja vera stjóri
Ísraelar og palestinar - sum dagur og nátt
Prát við Svend Højgaard
Tvístøða kjaksending 24 - Lán til uttanlandaferðir
Lýsa fyri 70 milliónir í Fiskafingrum
Týsk Samherja-skip fingið nøvn
Vandi fyri álvarsomum stríði millum Danmark og Grønland
Eg sakni heildarætlan fyri fiskivinnuna
Íslendsk lodnuskip hava rokveiðu - norðmenn á veg
R7 Premier League 9 - aftaná 24. umfar
Samrøða við Hans Jacob Hjelm, um Dansibandsfestivalin
Ein sólskinssøga á vetri
Klipp fyri at brúka telefon í bilinum - kanska eisini í Føroyum
Messi brendi brotsspark
Samband
Postboks 226
FO-600 Saltangará


text:
Superbassisturin ruddar og fríðkar í Havn
Tað er langt frá jazzklubbunum í Keypmannahavn, Montreal og New York til arbeið...
Ferðslutrygd: Hægri bót til tey við hægst inntøku
Spurnarkanning, sum Ráðið fyri Ferðslutrygd bílegði frá Gallup í fjør, vísir at...
Ferðslutrygd: Hægri bót til tey við hægst inntøku
Spurnarkanning, sum Ráðið fyri Ferðslutrygd bílegði frá Gallup í fjør, vísir at...
Elin verður nýggjur ÍSF-forseti
Soleiðis liggur landið, nú aðalfundurin hjá ÍSF skal velja nýggja nevnd og fors...


text:
Tíðin komin at vísa sjósavninum stuðul til neyðugan rakstur
Dan Klein --- 18.04.2017 - 08:53
Heðin Mortensen, løgtingsmaður, hevur sett fyrispurning um Føroya sjósavn á 10 ára degnum
Nú 10 ár eru liðin, síðani Føroya sjósavn lat upp fyri almenninginum, hevur undirritaði sett landsstýriskvinnuni í mentamálum, Rigmor Dam, fyrispurning eftir grein 52a í tingskipanini um, hvørja ætlanir landsstýriskvinna hevur um at stuðla savninum í framtíðini. Eisini spyr undirritaði um, landsstýriskvinnan hevur ætlanir um, at geva Føroya sjósavni íløgustuðul, nú savnið hevur ætlanir um at byggja út.
Føroya sjósavn byrjaði í 2006 sum ein verkætlan nevnd ’Gluggahyljar, og á páskum í 2007 lat sjósavnið upp fyri almenninginum.
Føroya sjósavn er skipað sum sjálvsognarstovnurin og leigar seg inn í sonevnda “Íshúsið á Argjum”, sum Tórshavnar kommuna eigur.
Endamálið hjá sjósavninum er:
“at seta á stovn eitt akvarium, íð skal rúma fiskum og djórum, fyrst og fremst úr føroyska havumhvørvinum; at útinna alment akvariumsframsýningarvirksemi; at veita teimum vitjandi kunnleika til hetta umhvørvi, við serligum denti á barnagarðs¬ og skúlabólkar; og at viðvirka til skipan av einum maritimum granskingarumhvørvi, og taka lut í einum slíkum arbeiði.”
Tvey starvsfólk eru á savninum umframt sjálvboðin og tímalønt. Savnið verður harumframt stýrt av eini nevnd, sum í stóran mun eru somu fólk, sum á sinni tók stig til at skipa Føroya sjósavn.
Føroya sjósavn er í dag alment akvarium og náttúruskúli. Savnið sýnir fram fiskar og djór frá føroyska havumhvørvinum í umleið 15 kørum og akvarium, sum eru ymisk til støddar, frá 20 litrum upp í 8.000 litrar, tilsamans uml. 25.000 litrar.
Savnið ger regluliga innsavningar við at fiska og kava, og eisini verða alskyns verur glúpaðar fram við sjóarmálanum. Harafturat kemur nakað av tilfari frá fiskimonnum, kavarum og áhugaðum fólki annars.
Í 2015 vitjaðu umleið 10.000 fólk Føroya sjósavn, harav vóru umleið 2.000 skúlaflokkar, barnagarðar og aðrir bólkar.
Ætlanin hjá sjósavninum hevur altíð verið, at verandi savn bert er byrjanin og grundarlagið fyri tí ’veruliga’ savninum. Í 2014 samtykti nevndin fyri savnið tí at arbeiða ítøkiliga við at víðka savnið. Skal hetta gerast veruleiki, so krevur eisini tað stuðul og vælvild frá almennu myndugleikunum.
Tað er einki at ivast í, at Føroya sjósavn hevur staðið sína roynd hesi 10 árini, tað hevur verið opið fyri almenninginum. Umframt at vera eitt gott og mennandi frítíðartilboð til Føroya fólk og ferðafólk, ið vitja landið; so er sjósavnið eisini eitt serstakt íkast til undirvísing um føroysku náttúruna og gevur kanska stórum parti av okkara børnum og ungum fyrstu livandi upplivingina av okkara høvuðsvinnu.
Í fleiri enn 10 ár hava íðin fólk brúk stóran part av síni frítíð at byggja upp og reka Føroya sjósavn. Nú haldi eg, at tíðin er komin, at almennu Føroyar vísa hesum arbeiði tann sóma, tað hevur uppiborið, eitt nú við at veita sjósavninum stuðul til neyðugan rakstur, so savnið kann røkja sínar uppgávur til fulnar; og til at byggja út, soleiðis at tað, sum í 10 ár hevur verið ein undanverkætlan, kann gerast eitt “veruligt savn”.
Tórshavn, á páskum 2017
Heðin Mortensen
Løgtingsmaður


text:
1. Ber til at melda seg inn í Koda á netinum?
Ja, vit eru online, tá tú hevur tørv á okkum, uttan mun til um tað snýr seg um limaskap, skráseting av nýggjum verkum, konsertrapportering ella stuðulsumsókn.
At gerast limur í Koda kostar kr. 650 hjá orða-/tónasmiði og kr. 3.500 hjá tónleikaforlagi. Hetta er eitt eingangsgjald, sum verður rindað við innliman. Limaskapur er persónligur, so ein bólkur kann ikki gerast limur.
- Øll kunnu gerast limur í Koda uttan mun til tjóðskap og bústað.
- GG: Um tú ikki hevur eitt danskt cpr-nr., mást tú skriva fýra nullir aftaná tín føðingardag (-0000).
- Tá man gerst limur í Koda, verður man samstundis limur í NCB (Nordisk Copyright Bureau). NCB umsitur rættindini til innspæling og kopiering av tínum tónleiki.
2. Hvør kann søkja stuðul frá føroysku Mentanarpuljuni hjá Koda?
- Limir í Koda, sum eru búsettir í Føroyum ella uttanlanda (tó ikki í Danmark ella Grønlandi)
- Festivalar
- Bólkar (ensemble)
Søk stuðul umvegis Felagið Føroysk Tónaskøld
3. Hvussu fái eg avrokning fyri mín tónleik, sum er á Youtube?
Avtalan millum Koda og Youtube fevnir um Danmark, Føroyar og Grønland. Fyri at tú kanst fáa avrokning frá Youtube krevst:
- At títt plátufelag eller tín aggregator hevur veitt kunning til Youtube um rættindaviðurskifti. Sum einstaklingur ber ikki til at veita Youtube hesa kunning. So um tín tónleikur ikki er á einum plátufelagi og tú ikki hevur ein aggregator, mæla vit til, at tú gert avtalu við ein aggregator.
- At tín tónleikur verður spældur beint eftir eina lýsing.
- At tín tónleikur verður spældur nóg ofta til, at tað hevur eina avrokning við sær. Og á Youtube skal tónleikurin helst spælast lutfalsliga ofta, áðrenn tað hevur eina avrokning við sær.


text:
So er fyrsti partur avgreiddur av svimjistevnuni á Reykjavík International Games 2016, og føroyingar hava umframt at vinna heiðursmerki í 400 blandað og 800 frí, eisini í nógvum førum svomið seg víðari til finalur í morgin, á stytri teinunum.
Skipanin er sum eg skilji, at 16 teir skjótastu svimjararnir fara víðari til A- og B-finalu á 50 og 100 metra teinunum, meðan 8 fara víðari til finalu á 200 metra teinunum, og tær longru verða avgreiddar beinanvegin.
Í 50 rygg fyri menn svam Eyðbjørn Joensen úr Suðuroyar Svimjifelag seg víðari við 29.42 og 7. bestu tíð, meðan Signhild Joensen úr Ægir í somu kapping fyri kvinnur svam seg víðari við 30.76 og 3. bestu tíð, einans aftanfyri OL-luttakararnar Mie Ø. Nielsen úr Danmark á 30.06 og Eygló Ósk Gústafsdóttir á 30.08, meðan Barbara Debes eisini úr Ægir kom víðari við 33.57 og 11. bestu tíð. Alisa Vestergaard úr Suðuroyar Svimjifelag vann bronsu í yngra bólkinum, við 35.12.
Í 50 bringu fyri menn svam Róland Toftum úr Suðuroyar Svimjifelag seg sum fyrr nevnt víðari við næstbestu tíð og nýggjum føroyskum meti og juniormeti á 30.45, meðan Rókur Trygvason úr Ægir eisini kvalifiseraði seg til finaluna við 33.17 og 7. bestu tíð, og Hugin N. Lave og Rani Jacobsen úr SuSvim hartil við ávikavíst 34.02 og 9. bestu tíð, og 36.00 og 15. bestu tíð.
Í somu kapping fyri kvinnur svam Ásbjørg Hjelm seg víðari til finalu við 34.74 og næstbestu tíð, meðan Sólva A. Sigurðsson eisini úr Klaksvík við 38.89 vann silvur í yngra bólkanum, umframt at svimja seg víðari til finalu við 10. bestu tíð.
Í 50 firvald fyri menn svam Eyðbjørn Joensen úr Suðuroyar Svimjifelag seg víðari til finalu við 26.40 og 3. bestu tíð, saman við Róland Toftum og Róa Bech eisini úr SuSvim, sum svumu ávikavíst 26.72 og 6. bestu tíð, og 28.25 og 10. bestu tíð. Í somu kapping fyri kvinnur vann Lea Midjord úr SuSvim bronsu í yngra bólkinum við 32.97.
Í 50 frí fyri menn svam Róland Toftum úr Suðuroyar Svimjifelag seg víðari til finalu við 24.62 og næstbestu tíð, umframt Eyðbjørn Joensen og Rói Bech eisini úr SuSvim við ávikavíst 25.18 og 7. bestu tíð, og 25.66 og 12. bestu tíð, og Alvi Hjelm úr Ægir við 25.73 og 13. bestu tíð. Frans Johannesen úr Danmark svam her 24.90 og 4. bestu tíð.
Og í 50 frí fyri kvinnur svam Signhild Joensen úr Ægir seg víðari við 27.75 og 3. bestu tíð, aftur aftanfyri bara íslendsku Eygló Ósk Gústafsdóttir og donsku Mie Ø. Nielsen. Jana Bjartalíð Thomsen úr Ægir svam seg víðari við 28.73 og 12. bestu tíð, meðan Barbara Debes eisini úr Ægir svam seg víðari við 28.98 og 14. bestu tíð.
Affturat hesum vann Alvi Hjelm úr Ægir sum nevnt silvur í 400 blandað, og Sára R. Nysted úr Suðuroyar Svimjifelag gull við nýggjum føroyskum meti og juniormeti. Og so vunnu Sára R. Nysted og Alisa Vestergaard úr SuSvim gull í 800 frí, umframt at ‘danski’ Frans Johannesen vann gull í 1500 frí.
So har eru nøkur finalupláss tilsamans, at síggja fram til í morgin, umframt at fleiri heiðursmerki eru vunnin longu í dag.


text:
- Grindin verður dripin nú. Nakað gjørdi landgongd beinavegin, men nú gongur verri við at fáa tað síðsta inn.
Tað sigur Livar Nysted, sum er í grind í Hvannasundi.
- Tað kemur ein og ein hvalur inn nú, og tað gongur eitt sindur striltið.
Tað bleiv boðað frá grind uttan fyri Svínoy fyrr í morgun. Skjótt varð greitt, at roynt fór at vera at fáa grindina til Hvannasunds.
Livar Nysted torir ikki at siga, akkurát hvussu stór grindin er, men eftir at hava tosað við aðrar, sum eru í grind, sigur hann, at tað kanska eru eini 30 hval.


text:
Vágsbotnur og trappan eru og verða kraftsentur komandi árini. Hetta var eitt tungt tak, men við treiskni og vilja kom trappan upp at standa. Eitt satt prýði fyri Havnina og ein varði fyri teir, sum hava teknað og framleitt hana. Allir føroyingar hava tikið trappuna til sín, takk fyri tað øll. Hon hevur staðið sína roynd við nógvum stórum tiltøkum, síðan hon varð tikin í nýtslu.
Trappan varð tikin í brúk við góðari móttøku frá øllum Føroya fólki. Voxbotn hevur ríkað alt økið við góðum tónleiki og nógvum fólki úr øllum Føroyum. Nógvar góðar fótbóltsløtur hava verið, serliga tá Ísland spældi í EM. Trappan er tí víðakend yvir alt Ísland og úti í heimi.
Vit bjóðaðu drottningini oman á trappuna. Tað var hon sera glað fyri, tað sama má sigast um mannamúgvuna, sum møtti til hátíðarløtuna. Øll eiga trappuna, og bæði eysturoyingar og klaksvíkingar hava havt hana til láns.
Nú vetrarmánaðirnar hava Mortan Johannesen og Carl August Arge, umframt Sjógæti og onnur, hildið lív í Vágsbotni við teirra framúrskarandi ídni og áhuga at geva okkum havnarfólki góðar og frískar vørur úr sjónum. Og ikki at gloyma tær væl vitjaðu matstovurnar eins og kaffistovur, handlar og virkir, sum eru har rundanum.
Og nú kemur várið, og lýðkan er í nánd. Tá koma alt fleiri og fleiri á trappuna at bjóða várinum vælkomnum.
Hetta gleða vit okkum til og fegnast áhaldandi um, at trappan bleiv til veruleika.


text:
Í dag eru 100 ár liðin síðani, at Mikkjal Helmsdal, føroya fyrsti landsverkfrøðingur, varð borin í heim. Somuleiðis eru tað 100 ár síðani, at fyrsti føroyski landsvegur varð tikin í nýslu.
Mikkjal Helmsdal var ættaður úr Leynum. Í 1940 tók hann prógv sum sivilverkfrøðingur á Danmarks Tekniske Højskole – nú Danmarks Tekniske Universitet (DTU). Hann starvaðist sum býarverkfrøðingur í Søllerød kommunu, áðrenn hann eftir kríggjslok kom aftur til Føroyar. Í tvey ár starvaðist hann sum býarverkfrøðingur í Havn, til hann í 1948 varð settur í starv sum landsverkfrøðingur, har hann starvaðist til 1988, tá hann sum 72 ára gamal fór frá vegna aldur. Mikkjal Helmsdal andaðist 6. juni 1996, 79 ára gamal.
Fyrsti landsvegur varð tikin í nýslu í 1916 og var millum-bygdavegur millum Sand og Skopun. At tað var í Sandoynni, at fyrsti landsvegurin kom hongur helst saman við, at sandoyingar longu tá høvdu royndir innan vegabygging. Sandingar fóru í 1902 undir vegaverðina millum Søltuvík og Sand, og heittu nøkur ár seinni Føroya Løgting um at fara undir vegagerð millum Skopun og Sand.
Sostatt var 1916 byrjanin til væl útbygda infrakervið, sum ikki minst Mikkjal Helmsdal seinni legði lunnar undir.
Landsverk skrivar um Mikkjal, at hann var virdur um lond fyri síni viðføddu evni og teknisku førleikar. Fyri starvsfólkini hjá Landsverkfrøðinginum – nú Landsverk – sum mintust hann við minningarorðum í Sosialinum 6. juli 1996, var tað ein tryggleiki, at um okkurt var komið skeivt fyri hjá onkrum starvsfólki, so átók hann sær sum ovasti fyri stovnin altíð fulla ábyrgd úteftir.


text:
Ásannandi at tað í endamálsorðingini í evstulógin hjá Svimjisamband Føroya millum annað stendur –
“AT menna og skapa áhuga fyri svimjing og at betra um heilsustøðuna og møguleikanum fyri lívbjargni.”
– tók Svimjisamband Føroya í 2009 ta prinsippavgerð, at eingin venjing eigur at fara fram í føroysku svimjifeløgunum, uttan at lívbjargari er til staðar.
Við tí víðkaða endamáli, at hvør føroyingur er svimjari, og at hvør føroyingur er lívbjargari.
Eitt átak varð sett í verk til at fáa útbúgvið okkara egnu lívbjargingardómarar, og at tryggja at allir svimjivenjarar høvdu galdandi lívbjargingarprógv. Hetta við hjálp frá Dansk Svømmeunion, sum hevði fólk til at vit kundu byggja upp okkara egnu skipan.
Okkara fyrstu 13 lívbjargingardómarar tóku prógv í oktober 2009, so at teir kundu geva tvey lívbjargingarprógv: “Lívbjargararoyndina” til svimjarar yvir 17 ár, sum gevur rætt til at arbeiða sum lívbjargari, og “Lítlu lívbjargararoyndina” til svimjarar sum eru millum 13 og 17 ár.
Hartil tók Sørin S. Djurhuus í 2014 prógv sum dómara-dómari (instruktør-instruktør), ið gevur rætt at geva lívbjargingardómarum prógv, og í 2015 prógv sum undirvísari í lívbjargandi fyrstuhjálp og nýtslu av hjartastartara. Hetta omaná at hann hevur holla vitan um bjarging og tilbúgving sum heild, við sínum áralangu royndum sum kavari, bjargari, hallarvørður, brandmaður og nú átaksleiðari hjá sløkkiliðnum hjá Eysturkommunu.
Okkara lívbjargingarskipan umfatar nú
- tilbúgving av svimjihallum
- undirvísing og próvtøka av lívbjargarum
- undirvísing og próvtøka av lívbjargingardómarum
- undirvísing í lívbjargandi fyrstuhjálp og nýtslu av hjartastartara
Prógvið hjá lívbjargarum skal endurnýggjast á hvørjum ári, meðan tað hjá lívbjargingardómarum skal endurnýggjast triðja hvørt ár.
Svimjisamband Føroya kann sostatt bjóða ein pakka av trygdartiltøkum, sum eftir okkara tykki dekkar tørvin í føroyskum svimjihallum, frá tí at minimera um vandan fyri at druknivanlukkan kann henda, til so vítt gjørligt at tryggja skjóta hjálp, um vanlukkan allíkavæl skuldi komið fyri.
Havi tit spurningar til hesa skipan, kunnu tit venda tykkum til Sørin S. Djurhuus á
Sørin S. Djurhuus
tlf +298 730 112
Sjúrðargøta 7
512 Norðragøta
sorin-s@olivant.fo


text:
Gunvør Balle hevur fingið svar frá Bjørn Kalsø uppá § 52a fyrispurning sín um dagstovna- og fólkaskúlaráðið
Fyrispurningurin er soljóðandi:
1. Nær ætlar landsstýrismaðurin at seta fólkaskúlaráðið?
2. Hví er drálað so leingi við at seta ráðið?
3. Nær verður dagstovnaráð sett?
4. Hvønn leiklut skulu kommunurnar hava í dagstovnaráðnum ?
Svar
Til 1: Ætlanin er, at fólkaskúlaráðið verður sett fyrst í nýggja árinum.
Til 2: Tað hevur tikið heldur longur tíð enn upprunaliga ætlað at seta fólkaskúlaráðið.
Til 3: Undanfarna landsstýrið setti dagstovnaráð í juli 2011, og hevði tað nakrar fundir.
Dagstovnaráðið virkaði tó ikki eftir ætlan, m.a. tí at kommunurnar, sum varða av økinum, vóru
ikki nøgdar við leistin, ráðið tá varð skipað eftir. Landsstýrismaðurin hevur m.a. ‘yvirskipaða
eftirlitið við, at kommunurnar umsita dagstovnar og dagrøktir’. Út frá hesum varð
dagstovnaráðið í sínari tíð skipað, tí tað skuldi geva landsstýrismanninum ráð og tilráðingar í
málum um dagstovnaøkið. Roynt hevur verið at fingið málið á beint við fundum við umboðum
fyri kommunurnar og Pedagogfelagið. Og málið er, at nýtt dagstovnaráð verður sett í nýggja
árinum.
Til 4: Kommunurnar varða av dagstovnaøkinum, og er tað tí natúrligt, at tær eru við í hesum
arbeiði. Hetta verður eisini havt í huga, tá ið nýtt dagstovnaráð skal setast.
Vinarliga
Bjørn Kalsø
landsstýrismaður


text:
Leygarmorgunin var eg í barnaføðingardegi. Prátið fall á, hvussu nógv uppaling hevur at týða fyri hvønn einstakan. Hvussu livið litast av eitt nú religión, hvat ein kann og ikki um ein livir eftir Bíbliuni, og um tað er strævið at liva so “rætt.” Onkur helt, at tað var tað man kendi seg tryggan við og hvíldi í. Onkur annar nevndi, at man mátti vera ein serlig typa, um man hóskaði til eina samkomu ella ikki. Man mátti vera “fittur”, akta og ikki verða ein typa, sum setti spunartekn við alt, men heldur góðtaka, at summi ting eru sum tey eru, tí Bíblian sigur tað.
Hetta fekk meg at hugsa aftur á farnar dagar, tá eg sum ung plagdi at vera á møti í meiningheitshúsinum. Eftir møti gingu vit ofta túr niðri í býnum, og typiskt var tað so, at tá hevði eisini verið møti í Ebenezer.
Sum eg ynskti mær at vera ein “baptistagenta”. Tær virkaðu so coolar og vóru allar líka vakrar. Tær virkaðu so glaðar. Og so tóktist tað sum um tær ongantíð kundu funnið uppá at gjørt nakað óhóskandi. Og til møtini tordu tær at reisa seg upp og vitna, ella syngja lovsong til Harran uttan nakað. Bara við at vera sum tær vóru.
Tað tóktist í mínari verð sum nakað serligt at vera baptist. Ja, ella hetta ordiliga inkarneraða indremissiónska fólkaslagið, sum líktist. Men líka mikið hvussu eg royndi, so føldi eg meg altíð kiksaða ímillum tey. Ikki tí tey gjørdu nakað, men eg føldi meg bara so. Og so hevði eg altíð hesa undranina til alt, í staðin fyri at góðtaka tingini sum tey eru. So mátti eg líka bróta reglarnar, vissi eg ikki skilti, hví teir skuldu vera sum teir vóru. Tað boblaði altíð so løgið inni undir lokinum, minnist eg, og ger tað enn, um tað er eitthvørt, sum eg undrist á, og áðrenn eg veit av, so kókar yvir, og eg má fáa svar uppá okkurt, eg ikki skilji ella ikki eri samd í. Ella bara tí eg MÁ gera mótsatt av tí, sum hini vilja hava meg til at gera, ikki altíð av nakrari ávísari orsøk, men tí “boblurnar” innan siga tað. Gera okkurt, sum ikki hóskar seg í støðuni.
Kanska er tað tí, at eg ikki dámi, at nakar bestemmar yvir mær. Eg má altíð hava síðsta orðið. Likamikið um eg havi rætt ella ikki.
Tá vit vóru á ungdómslegu, var eg altíð við uppá at gera okkurt skeivt, sum til dømis at sníkja meg út at roykja, tá hini ungu fóru á møti. Hví? Tí tað skuldi bara ikki vera eftir galdandi reglum. Haldi eg líkist babba har. Ongin skal siga mær nær eg skal hetta og hatta, vissi tað ikki passar mær, so geri eg tað ikki.
Nú eri eg so komin til sættis við, at tað ikki altíð er av tí ringa at seta spurnartekn. Tað er heldur ikki altíð tað rætta kanska, men summi eru, ið passa betur í “treiskar kassar” enn í “rættar kassar.”


text:
Íbúðarbygningurin á Biskupstorgi í Klaksvík kann gerast ein tungur kleppur hjá kommununi, um eingin vil keypa ella leiga veghæddina, sum er ætlað til útvent virksemi so sum kaffistovur og tílíkt – enn hevur ikki borið á mál, og tað kann kosta kommununi tjúgu milliónir krónur
– Tað er hvørki uppgávan hjá okkum ella Klaksvíkar Kommunu at skipa fyri útvendum virksemi, og tí mugu onnur koma inn. Men hettta er nakað kommunan kemur at taka sær av, sigur Amdras Róin, stjóri á Bústøðum.
– Vit eru ikki komin á mál enn við at selja ella á annan hátt lata øðrum veghæddina at leiga út. Fáa vit ikki hetta í rættlag áðrenn alt er liðugt má kommunan keypa veghæddina og so royna at fáa tað selt ella avhendað á onkran hátt. Yvirtaka vit, er talan um einar tjúgu milliónir krónur, sigur Jógvan Skorheim, borgarstjóri í Klaksvík.
Lesið meira HER


text:
Ungdómshúsið letur uppaftur fríggjadagin
Ungdómshúsið á Oyri letur upp aftur fríggjakvøldið 18. aug. kl. 19.00. Tey ið byrja í 8. flokki eru øll hjartaliga vælkomin, og sjálvandi eru øll hini vælkomin.
Gamla Garnhúsið á Oyri er tilhaldsstað hjá ungdóminum í kommununi. Tey ungu hava sjálvi gjørt ein part av arbeiðinum at laga húsið til nýggja virksemið hjá Garnhúsinum, og hava harvið sett sín dám á teirra ungdómshús.
Leiðari í ungdómshúsinum er Katrina Nattestad.
Vanliga er opið mikukvøld frá 18.00-22.00 og fríggjakvøld frá 19.00-24.00. Ungdómshúsið er fyri ung, sum eru byrjaði í framhaldsdeildini og upp til 18 ára aldur.
Facebooksíða hjá Ungdómshúsinum er her.


text:
Sverri Egholm
19.09.2017 - 20:42
Tíðindi > Heilsa & Umhvørvi > Endurnýtsla
Ikki ber til at endurnýta pappírið um plastið fylgir við, neyðugt er tí at taka plastið av, áðrenn pappírið fer í tann hvíta posan til endurnýtslu, sigur IRF.
– Vit hava ikki arbeiðsorku at taka plasti av, so tíverri fara lýsingar og bløð í plastpakningi, í brenniovnin. Hetta er sera harmiligt, sigur Aslaug Gisladóttir, varastjóri hjá IRF, tí talan er um rættiliga stórar nøgdir.
Tað er jaligt at síggja, at fólk í alt størri mun ynskja at endurnýta, og vilja vit við hesi kunning hjálpa teimum at gera tað á rættan hátt, vísir IRF á.
- Vit vilja tí heita á fólk um at taka plasti av lýsingum og bløðum, áðrenn pappírið verður latið til endurnýtslu. Pappír og papp kann nevniliga endurnýtast heilar 7 til 10 ferðir, verður sagt í tíðindaskrivi.
Á brennistøðini í Leirvík hava tey tikið í móti 20 prosent meira av burturkasti í ár í mun undanfarna ár, samtundis sum ketilin er við at vera gamal og umvælingar mugu gerast. Tað hevur við sær, at steðgir í brenningini javnan eru, og at brennistøðin er um at hokna undan.